open-index/open-wikipedia-markdown huggingface dataset:
പീപ്പിൾസ് ഡെമോക്രാറ്റിക് പാർട്ടി (വിവക്ഷകൾ)

**പീപ്പിൾസ് ഡെമോക്രാറ്റിക് പാർട്ടി** എന്ന പേരിൽ ലോകത്താകമാനം നിരവധി രാഷ്ട്രീയകക്ഷികളുണ്ട്.
## ഇന്ത്യയിലെ രാഷ്ട്രീയകക്ഷികൾ
*പീപ്പിൾസ് ഡെമോക്രാറ്റിക് പാർട്ടി (ജമ്മു കശ്മീർ)
*പീപ്പിൾസ് ഡെമോക്രാറ്റിക് പാർട്ടി (കേരളം)

## മറ്റു രാജ്യങ്ങളിൽ
* പീപ്പിൾസ് ഡെമോക്രാറ്റിക് പാർട്ടി (ശ്രീലങ്ക)
* ഈഴം പീപ്പിൾസ് ഡെമോക്രാറ്റിക് പാർട്ടി (ശ്രീലങ്ക)
* പീപ്പിൾസ് ഡെമോക്രാറ്റിക് പാർട്ടി (ബംഗ്ലാദേശ്)
* പീപ്പിൾസ് ഡെമോക്രാറ്റിക് പാർട്ടി (ബെലിസ്)
* പീപ്പിൾസ് ഡെമോക്രാറ്റിക് പാർട്ടി (ഭൂട്ടാൻ)
* പീപ്പിൾസ് ഡെമോക്രാറ്റിക് പാർട്ടി (ഇന്തോനേഷ്യ)
* പീപ്പിൾസ് ഡെമോക്രാറ്റിക് പാർട്ടി (ജോർദാൻ)
* പീപ്പിൾസ് ഡെമോക്രാറ്റിക് പാർട്ടി (നൈജീരിയ)
* പീപ്പിൾസ് ഡെമോക്രാറ്റിക് പാർട്ടി (സെർബിയ)
* പീപ്പിൾസ് ഡെമോക്രാറ്റിക് പാർട്ടി (സിയറ ലിയോൺ)
* പീപ്പിൾസ് ഡെമോക്രാറ്റിക് പാർട്ടി (സ്പെയിൻ)
* പീപ്പിൾസ് ഡെമോക്രാറ്റിക് പാർട്ടി (സുഡാൻ)
* പീപ്പിൾസ് ഡെമോക്രാറ്റിക് പാർട്ടി (താജികിസ്താൻ)
* പീപ്പിൾസ് ഡെമോക്രാറ്റിക് പാർട്ടി (തുർക്കി), പിൽക്കാലത്ത് ഡെമോക്രാറ്റിക് പീപ്പിൾസ് പാർട്ടി എന്ന് പേരുമാറ്റി.
* പീപ്പിൾസ് ഡെമോക്രാറ്റിക് പാർട്ടി (ടോംഗ
* പീപ്പിൾസ് ഡെമോക്രാറ്റിക് പാർട്ടി (യുക്രൈൻ)
* പീപ്പിൾസ് ഡെമോക്രാറ്റിക് പാർട്ടി (ഉസ്ബെകിസ്താൻ)
* പീപ്പിൾസ് ഡെമോക്രാറ്റിക് പാർട്ടി (ട്രിനിഡാഡ് ആൻഡ് ടൊബാഗോ
കാരക്കാട്, ആലപ്പുഴ

ആലപ്പുഴ ജില്ലയിലെ ചെങ്ങന്നൂർ താലൂക്കിൽ മുളക്കുഴ ഗ്രാമപഞ്ചായത്തിലുൾപ്പെടുന്നതാണ് **കാരക്കാട്** എന്ന പ്രദേശം. പ്രസിദ്ധമായ കാരക്കാട് ശ്രീധർമ്മശാസ്താക്ഷേത്രം ഇവിടെയാണ് സ്ഥിതിചെയ്യുന്നത്. പന്തളത്തെത്താൻ ഇവിടെ നിന്നും 7 കിലോമീറ്റർ തെക്കോട്ട് യാത്ര ചെയ്താൽ മതി. എൻ.എൻ.എസ്സ്. കരയോഗ മാനേജ്മെൻറിലുള്ള ശ്രീ ഹരിഹരസുത വിലാസം ഹൈസ്കൂൾ ഇവിടെയുണ്ട്.
689504 ആണ് കാരക്കാടിൻറെ പിൻകോഡ്

## അവലംബം


വിഭാഗം:ആലപ്പുഴ ജില്ലയിലെ ഗ്രാമങ്ങൾ
സൂറിച്ച്

സ്വിറ്റ്സർ‍ലന്റിലെ ഏറ്റവും വലിയ നഗരമാണ് **സൂറിച്ച്**. ഇത് സൂറിച്ച് സംസ്ഥാനത്തിന്റെ തലസ്ഥാനം കൂടിയാണ്. ജീവിതച്ചെലവു വളരെ കൂടിയ നഗരമായ സൂറിച്ചിലെ ജനസംഖ്യ 4 ലക്ഷത്തിൽ താഴെയാണ്. ലോകത്തിലെ ഒരു പ്രധാന സാമ്പത്തിക കേന്ദ്രമായ സൂറിച്ചിലാണ് യു. ബി. എസ്., ക്രെഡിറ്റ് സ്വിസ്സ്, സ്വിസ്സ് റെ, സെഡ്. എഫ്. എസ് തുടങ്ങിയ കമ്പനികളുടെ മുഖ്യ കാര്യാലയം. ഫുട്ബോളുമായി ബന്ധപ്പെട്ട ഫിഫയുടെ ആസ്ഥാനം സൂറിച്ചിലാണ്.

വർഗ്ഗം:സ്വിറ്റ്സർലാന്റിലെ നഗരങ്ങൾ
ബാബ കല്യാണി (ചലച്ചിത്രം)

ഷാജി കൈലാസ് സം‌വിധാനം ചെയ്ത്  മോഹൻലാൽ നായകനായി അഭിനയിച്ച ഒരു മലയാള ചലച്ചിത്രമാണ് **ബാബ കല്യാണി**. തീവ്രവാദം വിഷയമായ ഈ ചിത്രത്തിൽ മോഹൻലാൽ ഒരു പോലീസ് ഐ.പി.എസ്. ഓഫീസറെ അവതരിപ്പിച്ചിരിക്കുന്നു. ഈ ചിത്രം നിർമ്മിച്ചിരിക്കുന്നത് ആന്റണി പെരുമ്പാവൂർ.

## രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എസ്. എൻ. സ്വാമി ആണ്. 
## അഭിനയിച്ചവർ
പ്രധാന കഥാപാത്രങ്ങളായി മോഹൻലാൽ, മുരളി, ബിജു മേനോൻ, ജഗതി ശ്രീകുമാർ, സായി കുമാർ, ഇന്ദ്രജിത്ത്, വേണു നാഗവള്ളി, മംമ്ത മോഹൻദാസ്, കവിയൂർ പൊന്നമ്മ എന്നിവർ അഭിനയിച്ചിരിക്കുന്നു. 
## സംഗീതം
ഇതിലെ ഗാനങ്ങൾ വയലാർ ശരത്‌ചന്ദ്ര വർമ്മ എഴുതി. ഗാനങ്ങളുടെ സംഗീത സംവിധാനം നിർവ്വഹിച്ചിരിക്കുന്നത് അലക്സ് പോൾ. പശ്ചാത്തല സംഗീതം രാജാമണി.
## ഗാനങൾ
*കൈ നിറയേ വെണ്ണതരാം: ജി. വേണുഗോപാൽ
*നീലമിഴിപീലികളേ : വിധു പ്രതാപ്, ജ്യോത്സ്ന
*കൈ നിറയേ : സുജാത മോഹൻ
*ആമുഖം : മോഹൻ ലാൽ
## മറ്റ് അണിയറ പ്രവർത്തകർ
ഛായാഗ്രഹണം നിർവ്വഹിച്ചിരിക്കുന്നത് ഷാജി കുമാർ. ചിത്ര സംയോജനം ഡോൺ മാക്സ്. സംഘട്ടനം അന്നൽഅരശ്. ആശീർവാദ് സിനിമാസ് വിതരണം ചെയ്തിരിക്കുന്നു.

## പുറത്തേക്കുള്ള കണ്ണികൾ
*ഇന്ത്യാ ഗ്ലിറ്റ്സ് താൾ 

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ആന്റണി പെരുമ്പാവൂർ നിർമ്മിച്ച ചലച്ചിത്രങ്ങൾ
വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ
വർഗ്ഗം:ശരച്ചന്ദ്രവർമ്മയുടെ ഗാനങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വനം

വിവിധയിനം മരങ്ങളും ചെറുസസ്യങ്ങളും വള്ളികളുമെല്ലാം ഇടതിങ്ങി വളർന്നു നിറഞ്ഞു നിൽക്കുന്ന പ്രദേശങ്ങളെയാണ് **വനം** എന്ന വാക്കുകൊണ്ട് വിവക്ഷിക്കുന്നത്. ഭൌമപ്രതലത്തിന്റെ ഏതാണ്ട് 9.4 ശതമാനം സ്ഥലം (അതായത്, കരപ്രദേശത്തിന്റെ 30% ഭാഗം) വനമാണെന്ന് കണക്കാക്കപ്പെടുന്നു. അനവധി ജീവിവർഗ്ഗങ്ങൾക്ക് ആവാസസ്ഥാനമാണ് വനം. കൂടാതെ, മണ്ണ് സംരക്ഷണം, ജലസംരക്ഷണം തുടങ്ങിയ നിരവധി അടിസ്ഥാന ധർമ്മങ്ങളും വനം നിർവ്വഹിക്കുന്നു. ആയതിനാൽതന്നെ, ഭൂമിയുടെ ജൈവമണ്ഡലത്തിലെ വളരെ പ്രധാനപ്പെട്ട ഒരു കണ്ണിയായി ആണ് വനത്തെ കണക്കാക്കുന്നത്.

## വർഗ്ഗീകരണം
മരങ്ങളുടെ തരം, സ്ഥിതിചെയ്യുന്ന സ്ഥലം, ഇലകളുടെ തരം തൂടങ്ങി നിരവധി വസ്തുതകളെ അടിസ്ഥാനമാക്കി വനങ്ങളെ തരംതിരിക്കാറുണ്ട്.

### ഉഷ്ണമേഖലാവനങ്ങൾ
ഭൂമദ്ധ്യരേഖക്കിരുവശത്തുമായി ആഫ്രിക്ക, അമേരിക്ക, ഏഷ്യ എന്നീ ഭൂഖണ്ഡങ്ങളിലെ ധാരാളം മഴ കിട്ടുന്ന പ്രദേശങ്ങളിലാണു ഇവ കാണപ്പെടുന്നത്.  കരയിൽ സസ്യജാലങ്ങളിലും ജന്തുവർഗങ്ങളിലുമായി ഏറ്റവും കൂടുതൽ ജൈവവൈവിധ്യം കാണപ്പെടുന്നത് ഇവിടങ്ങളിലാണു.

### സൂചിയിലക്കാടുകൾ(ടെംപറേറ്റ് വനങ്ങൾ)
ഉത്തരാർദ്ധഗോളത്തിൽ, ഉയർന്ന അക്ഷാംശരേഖകളിൽ(അതായത് ഭൂമദ്ധ്യരേഖയിൽനിന്ന് വളരെ അകലെയുള്ള പ്രദേശങ്ങൾ)ആണു ഇത്തരം വനങ്ങൾ കാണപ്പെടുന്നത്. തണുപ്പേറിയതും വളക്കൂറില്ലാത്തതും മറ്റ് സസ്യങ്ങൾക്ക് വളരാൻ ബുദ്ധിമുട്ടുള്ളതുമായ പ്രദേശങ്ങളാണിത്.

## കേരളത്തിലെ കാടുകൾ
### വർഗ്ഗീകരണം
മഴയുടെ തോത്, മണ്ണിന്റെ പ്രത്യേകത, സമുദ്യനിരപ്പിൽ നിന്നുള്ള ഉയരം, എന്നിവയെ അടിസ്ഥാനമാക്കി കേരളത്തിലുള്ള വനങ്ങളെ ആറായി വർഗ്ഗീകരിച്ചിരിക്കുന്നു.
* നിത്യഹരിത വനം
* അർധനിത്യഹരിതവനം 
* ഇലപൊഴിയും ഈർപ്പവനം
* ഇലപൊഴിയും വരണ്ടകാട്
* ചോലവനങ്ങൾ
* പുൽമേടുകൾ

## ഇതും കൂടി
കേരള വനം വകുപ്പ്

വർഗ്ഗം:വനങ്ങൾ
വർഗ്ഗം:ആവാസവ്യവസ്ഥകൾ
വർഗ്ഗം:വൃക്ഷങ്ങൾ
ഹനുമാൻ കുരങ്ങ്

തെക്കേ ഏഷ്യയിൽ പ്രധാനമായും ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഒരു കുരങ്ങു വർഗ്ഗമാണ്‌ **ഗ്രേ കുരങ്ങുകൾ** അഥവാ **ഹനുമാൻ കുരങ്ങുകൾ**. ഇന്ത്യയിൽ ഇവ പ്രധാനമായും കാണപ്പെടുന്നത്  ഗോവ, കർണാടക, കേരളം എന്നിവിടങ്ങളിലെ പശ്ചിമഘട്ടവനങ്ങളിലാണ്‌ . കേരളത്തിലെ  സൈലൻറ് വാലി ഇതിൻറെ ഒരു ആവാസകേന്ദ്രമാണ്.    *Semnopithecus entellus* എന്ന ജനുസ്സിൽ പെട്ടതാണ്‌ ഈ കുരങ്ങുകൾ. ഈ ജനുസ്സിൽ പിന്നീട് ഏഴ് വ്യത്യസ്ത ജനുസ്സുകൾ കണ്ടെത്തിയിട്ടുൺറ്റ്. . ഇത് ഇന്ത്യയിൽ പൊതുവേ ഹനുമാൻ കുരങ്ങുകൾ എന്ന പേരിൽ തന്നെയാണ്‌ അറിയപ്പെടുന്നത്. ഗ്രേ കുരങ്ങുകൾ എന്ന പദം അധികം ഉപയോഗിക്കാറില്ല. ഇത് പുരാണ ഹിന്ദു വാനര  കഥാപാത്രമായ  ഹനുമാനെ  ചേർത്താണ്‌  ഹനുമാൻ കുരങ്ങുകൾ എന്ന് വിളിക്കുന്നത്. .  ഹിന്ദിയിൽ ഇതിന്റെ ഹനുമാൻ ലംഗൂർ എന്നറിയപ്പെടൂന്നു. ഈ കുരങ്ങുകളെ ഹനുമാന്റെ വാനരസേനയിൽ അംഗങ്ങളായി കണക്കാക്കപെടുന്നു. ഇവയുടെ കൈയും മുഖവും സീതയെ രക്ഷിക്കാനുള്ള ശ്രമത്തിനിടയിൽ പൊള്ളി എന്ന് വിശ്വസിക്കപ്പെടുന്നു.

## വിവരണം

ഹനുമാൻ കുരങ്ങുകൾ സാധാരണ ചാര നിറത്തിൽ, കറുത്ത മുഖമുള്ളവയാണ്‌. ആൺ കുരങ്ങുകൾക്ക് സാധാരണ 75 സെ.മി (2.3 ft)  വരെ നീളം കാണും. പെൺ കുരങ്ങുകൾക്ക് 65 cm (2.1 ft) വരെ നീളം കാണപ്പെടുന്നു. 

ഹനുമാൻ കുരങ്ങുകളിലേ ഏഴ്  തരങ്ങൾ താഴെപ്പറയുന്നവയാണ്‌. 
* Nepal Gray Langur *Semnopithecus schistaceus*
* Kashmir Gray Langur *Semnopithecus ajax*
* Tarai Gray Langur *Semnopithecus hector*
* Northern Plains Gray Langur *Semnopithecus entellus*
* Black-footed Gray Langur *Semnopithecus hypoleucos*
* Southern Plains Gray Langur *Semnopithecus dussumieri*
* Tufted Gray Langur *Semnopithecus priam*

## ഭക്ഷണ രീതികൾ
ഇവയുടെ ഭക്ഷണം സാധാരണ ഇലകളും, ഫലങ്ങളും, ചിലതരം പൂക്കളുമാണ്. ഓരോ കാലഘട്ടത്തിനനുസരിച്ച് ഇവയുടെ ഭക്ഷണകാര്യങ്ങൾ വ്യത്യസ്തപ്പെട്ടുകൊണ്ടിരിക്കുന്നു. മഞ്ഞുകാലത്ത് ഇവ പാകമായ ഇലകൾ കഴിക്കുന്നു. മൺസൂൺ കാലഘട്ടങ്ങളിൽ ഇവ ധാരാളം ഫലങ്ങളാണ് സാധാരണ കഴിക്കുന്നത്. 

## ചിത്രശാല

File:MNP Grey Langeurs family.JPG|മുതുമലയിലെ ഹനുമാൻ കുരങ്ങുകളുടെ കുടുംബം

പ്രമാണം:Grey Langur monkey in Rishikesh.jpg|ഋഷികേശിലെ ഹനുമാൻ കുരങ്ങ്
പ്രമാണം:Greylangurs.jpg|ശ്രീ ലങ്കയിലെ ഹനുമാൻ കുരങ്ങുകൾ

ലഘുചിത്രം|ചിന്നാർ വന്യജീവിസങ്കേതത്തിലെ  ഹനുമാൻ കുരങ്ങ്.

## അവലംബം

വർഗ്ഗം:കുരങ്ങുകൾ
വർഗ്ഗം:ഇന്ത്യയിലെ കുരങ്ങുകൾ
വൈദ്യുതവിശ്ലേഷണം

സാധാരണ അവസ്ഥയിൽ സംഭവിക്കാത്ത രാസപ്രവർത്തനങ്ങളെ വൈദ്യുതി പ്രവാഹം ഉപയോഗിച്ച് സാധ്യമാക്കുന്നതിനെയാണ് **വൈദ്യുത വിശ്ലേഷണം**(ഇംഗ്ലീഷ്: Electrolysis) എന്നു പറയുന്നത്. പ്രകൃത്യാലുള്ള ഉറവിടങ്ങളിൽ നിന്നും മൂലകങ്ങളെ വേർതിരിക്കാൻ ഉപയോഗിക്കുന്നതിനാൽ ഇത് വ്യാവസായികമായി വളരെയധികം പ്രാധാന്യമുള്ളതാണ്. വൈദ്യുതിവിശ്ലേഷണം നടക്കാൻ അവശ്യമായ ചുരുങ്ങിയ വോൾട്ടത "ഡീക്കമ്പൊസീഷൻ പൊട്ടൻഷ്യൽ" (ഇംഗ്ലീഷ്: Decomposition potential)എന്നറിയപ്പെടുന്നു.

## ചരിത്രം
Electrolysis (മലയാളം: വൈദ്യുത വിശ്ലേഷണം) എന്ന വാക്ക് മൈക്കിൾ ഫാരഡെയാണ് ആദ്യമായ് 19ാം നൂറ്റാണ്ടിൽ, വില്ല്യം വെവെല്ലിന്റെ നിർദ്ദേശപ്രകാരം അവതരിപ്പിച്ചത്. ἤλεκτρον (ഇലക്ട്രോൺ) എന്ന ഗ്രീക്ക് പദത്തിൽ നിന്നാണ് ഇത് ഉരുത്തിരിഞ്ഞത്.

* 1785 - തകര, നാകം, നീലാഞ്ജനം (ആന്റിമണി) എന്നീ മൂലകങ്ങളെ അതിന്റെ ലവണത്തിൽ നിന്നും വേർതിരിച്ചെടുക്കാനായ് മാർട്ടിനസ് വാൻ മുറമിന്റെ ഇലക്ട്രോസ്റാറ്റിക് ജനറേറ്റർ വഴി സാധിച്ചു.
* 1800 - വില്യം നിക്കോൾസനും ജോഹാൻ റിറ്റെറും ചേർന്ന് ജലത്തെ ഹൈഡ്രജനും ഓക്സിജനുമായി വിയോജിപ്പിച്ചു.
* 1807 - സർ ഹംഫ്രി ഡേവി വൈദ്യുത വിശ്ലേഷണത്തിലൂടെ പൊട്ടാസ്യം, സോഡിയം, ബേരിയം, കാൽസ്യം, മഗ്നീഷ്യം എന്നിവ കണ്ടുപിടിച്ചു.
* 1833 – മൈക്കിൾ ഫാരഡെ അദ്ദേഹത്തിന്റെ രണ്ട് വൈദ്യുതി വിശ്ലേഷണ നിയമങ്ങൾ വികസിപ്പിക്കുകയും, അതിന്റെ ഗണിതപരമായ വിശദീകരണവും നൽകി.
* 1875 – പോൾ എമിലി ലെക്കോക്ക് ബോയ്സ്ബാഡ്രൻ, ഗാലിയം കണ്ടുപിടിച്ചു.
* 1886 - ഹെൻറി മോയ്സാൻ ഫ്ലൂറിൻ കണ്ടുപിടിച്ചു.
* 1886 - അലുമിനിയം നിർമ്മിക്കാൻ ഉപയോഗിക്കുന്ന ഹാൾ ഹെരോൾട്ട് പ്രക്രിയ (:en:Hall-Héroult process) വികസിപ്പിച്ചെടുത്തു.
* 1890 - സോഡിയം നിർമ്മിക്കാൻ ഉപയോഗിക്കുന്ന കാസ്റ്റർ കെല്ലിനർ പ്രക്രിയ (:en:Castner-Kellner process) വികസിപ്പിച്ചെടുത്തു.

## കണ്ണികൾ

വർഗ്ഗം:രസതന്ത്രം
വർഗ്ഗം:വൈദ്യുതി
വർഗ്ഗം:ലോഹകർമ്മം
വർഗ്ഗം:വിദ്യുത് രസതന്ത്രം
വർഗ്ഗം:വ്യാവസായിക വാതകങ്ങൾ
യൂജീൻ ഒ നീൽ

ലോകവിഖ്യാതനായ നാടകകൃത്താണ് **യൂജീൻ ഒ നീൽ**. അമേരിക്കക്കാ‍രനായ യൂജീൻ നൊബേൽ സമ്മാനജേതാവാണ്. ഡ്രാമാറ്റിക് റിയലിസത്തിന്റെ പ്രയോക്താവായി സാഹിത്യലോകം അദ്ദേഹത്തെ കാണുന്നു.

## ജീവിതരേഖ

ഐറിഷ് വംശജനായ **ജയിംസ് ഒ നീലിന്റെ** മകനായി 1885 ൽ ന്യൂ ലണ്ടനിലാണ് യൂജിൻ ജനിച്ചത്.പിതാവ് നാടകനടനായിരുന്നു.അതിനാൽ അദ്ദേഹത്തിന്റെജീവിതം അണിയറയുമായി ബന്ധപ്പെട്ടതായിരുന്നു.ദരിദ്രപൂർണ്ണമായ ജീവിതമായിരുന്നു യൂജിന്റേത്.തികച്ചും അസുഖകരമായത്.മൂന്നു തവണ വിവാഹിതനായ ഒനീൽ മൂന്നിലും പരാജിതനായി.രണ്ടാമത്തെ ഭാര്യയായ ആഗ്നസ് ബേൾട്ടിലുള്ള മകളായ **ഊന** പതിനെട്ടാം വയസ്സിൽ ചാർലി ചാപ്ലിനെ വിവാഹം കഴിച്ചു.ഇത് മകളെ തള്ളിപ്പറയാൻ യൂജിനെ നിർബ്ബന്ധിതനാക്കി.അദ്ദേഹത്തിന്റെ മറ്റുരണ്ടുമക്കൾ ആത്മഹത്യ ചെയ്യുകയാണുണ്ടായത്.പാർക്കിൻസൺസ് രോഗം അദ്ദേഹത്തിന്റെ കൈകളെ തളർത്തിക്കളഞ്ഞു.65വയസ്സുള്ളപ്പോൾ ബോസ്റ്റണിലെ ഒരു ഹോട്ടൽ മുറിയിൽ വച്ച് ഒനീൽ മരണപ്പെടുകയാണുണ്ടായത്.മസാച്യുസെറ്റ്സിലെ ഫോറസ്റ്റ് ഗിസ്സ് സെമിത്തേരിയിൽ അദ്ദേഹം 
അന്ത്യവിശ്രമം കൊള്ളുന്നു.
## സാഹിത്യ സംഭാവനകൾ

ശുഭസ്വപ്നങ്ങൾ കാണാൻ ശ്രമിച്ച് പരാജിതരായി നിരാശയിൽ മുങ്ങിപ്പോകുന്ന സാധാരണക്കാരായിരുന്നു യൂജിന്റെ കഥാപാ‍ത്രങ്ങളിൽ ഏറിയപങ്കും.ആദ്യ പ്രസിദ്ധനാടകമായ **Beyond the Horizon** നു പുലിസ്റ്റർ പുരസ്കാരം ലഭിച്ചു.**Strange Interlude**എന്ന നാടകത്തിനു ഒരിക്കൽകൂടി പുലിസ്റ്റർ പുരസ്കാരം ലഭിച്ചു.1936ൽ ഈ നാടകത്തിനു നോബേൽ സമ്മാനവും ലഭിക്കുകയുണ്ടായി.മറ്റു സൃഷ്ടികൾ ഇവയാണ്.
* The Iceman Cometh
* Desire under the Elms
* The Hairy Ape
* Anna Christe
* The Emperor Jones
* Long Day's Journey into Night
* A touch of the Poet

## അവലംബം
* മാതൃഭൂമി ഹരിശ്രീ, 2006 ജൂലൈ 15

വർഗ്ഗം:നാടകകൃത്തുക്കൾ
വർഗ്ഗം:1888-ൽ ജനിച്ചവർ
വർഗ്ഗം:1953-ൽ മരിച്ചവർ
വർഗ്ഗം:ഒക്ടോബർ 16-ന് ജനിച്ചവർ
വർഗ്ഗം:നവംബർ 27-ന് മരിച്ചവർ
വർഗ്ഗം:അമേരിക്കൻ അജ്ഞേയതാവാദികൾ
പുല്ലൂർ-പെരിയ ഗ്രാമപഞ്ചായത്ത്

കാസർകോഡ് ജില്ലയിൽ ഹോസ്‌ദുർഗ്‌ താലൂക്കിൽ കാഞ്ഞങ്ങാട് ബ്ലോക്കിൽ **പുല്ലൂർ-പെരിയ** ഗ്രാമപഞ്ചായത്ത്‌ സ്ഥിതി ചെയ്യുന്നു. ആകെ വിസ്‌തൃതി 6325 ഹെക്‌ടർ (63.25 ച.കി.മീ.) ആണ്. 16 വാർഡുകളിലായി പഞ്ചായത്ത് പ്രദേശം കാണപ്പെടുന്നു. വളരെ വൈവിധ്യം നിറഞ്ഞ ഭൂപ്രകൃതിയാണ് ഈ പഞ്ചായത്തിന്റേത്. ദേശീയപാത 17 കടന്നുപോകുന്ന ഈ പഞ്ചായത്ത് പൊതുവേ ചെറിയ കുന്നുകൾ നിറഞ്ഞതാണ്.

## വാർഡുതല വിസ്തീർണ്ണം

## ആതിരുകൾ
#വടക്ക്‌ - ബേഡഡുക്ക ഗ്രാമപഞ്ചായത്ത്
#തെക്ക്‌ - മടിക്കൈ, അജാനൂർ പഞ്ചായത്തുകൾ‌
#കിഴക്ക്‌ - കോടോം‌ - ബേളൂർ പഞ്ചായത്ത്
#പടിഞ്ഞാറ്‌ - പള്ളിക്കര, അജാനൂർ പഞ്ചായത്തുകൾ‌

## ഭൂപ്രകൃതി, കാർഷികവിളകൾ
ഭൂപ്രകൃതിയനുസരിച്ച്‌ ഈ ഗ്രമപഞ്ചായത്തിനെ ഇടനാട്ടിൽ പെടുത്തിയിരിക്കുന്നു.  ധാരാളം ചെറുതും വലുതുമായ കുന്നിൻ നിരകളും താഴ്‌വരകളും ഈ പഞ്ചായത്തിൽ ഉണ്ട്. മിക്ക ഭാഗങ്ങളിലും ചെങ്കൽ മണ്ണാണ് കണ്ടുവരുന്നത്. കുന്നിൻ പ്രദേശങ്ങളിൽ ചരൽ കലർന്ന ചെങ്കൽ മണ്ണും, തഴ്‌വരകളിൽ കളിമണ്ണും പുഴയോരത്ത്‌ എക്കൽ മണ്ണും കാണുന്നു.
32.37 ഹെക്‌ടർ പാറപ്രദേശമാണ്.

കാർഷിക ഗ്രാമമായ ഈ പഞ്ചായത്തിൽ വിവിധ തരത്തിലുള്ള കാർഷിക വിളകൾ ഉണ്ട്.പഞ്ചായത്തിലെ 1830.35 ഹെക്‌ടർ പ്രദേശം മിശ്രവിളകൾക്കായി ഉപയോഗിച്ചിരിക്കുന്നു. ഇത്‌ ആകെ വിസ്‌തൃതിയുടെ 29% വരുന്നു. താഴെ കുടുത്തിരിക്കുന്ന പട്ടികയിൽ പഞ്ചായത്തിലെ നാണ്യവിള ശേഖരത്തിന്റെ കണക്കു ലഭിക്കുന്നതാണ്:
#തെങ്ങുകൃഷി - 797.18 ഹെക്‌ടർ 
#കശുമാവ് - 848.84 ഹെക്‌ടർ 
#റബ്ബർ - 557.9 ഹെക്‌ടർ 
#വാഴ - 0.8 ഹെക്‌ടർ 
#കശുമാവും മറ്റു മിശ്രവിളകളും കൂടി - 3 ഹെക്‌ടർ 
#കവുങ്ങ് - 49.04 ഹെക്‌ടർ 
#നെൽകൃഷി - 30.15 ഹെക്‌ടർ 

ഈ പഞ്ചായത്തിലെ നെൽകൃഷി നാൾക്കുനാൾ കുറഞ്ഞു വരികയാണ്. ജലസ്രോതസ്സുകളായി പഞ്ചായത്തിലെ ജനങ്ങൾ ആശ്രയിക്കുന്നത് കിണറുകൾ, തോടുകൾ, കുളങ്ങൾ, കുഴൽകിണറുകൾ, മനുഷ്യനിർമ്മിത ജലസം‌ഭരണികൾ എന്നിവയെ ആണ്.എങ്കിൽ കൂടി പലയിടങ്ങളിലും ജലക്ഷാമം‌ രൂക്ഷമാവാറുണ്ട്. തികച്ചും മഴയെ ആശ്രയിച്ചു കഴിയുന്ന ഒരു പഞ്ചായത്താണിത്. 216 -ലധികം ചെറുതും വലുതുമായ കുളങ്ങൾ ഈ പഞ്ചായത്തിലുണ്ട്.

## അവലംബം
വിഭവഭൂപട നിർ‌മാണ റിപ്പോർ‌ട്ട് 2008 - 09,  ഗ്രമീണപഠനകേന്ദ്രം‌ കരകുളം, തിരുവനന്തപുരം

= ഇതും കാണുക =
#കേരളത്തിലെ ഗ്രാമപഞ്ചായത്തുകളുടെ പട്ടിക
#കാസർഗോഡ് ജില്ലയിലെ ഗ്രാമപഞ്ചായത്തുകൾ‌
ട്രോയ്

thumb|ട്രോയ്‌യുടെ അവശിഷടങ്ങൾ(ca. 1200 BCE)
ഇന്നത്തെ തുർക്കിയിൽ ഡാർഡെനെത്സ് കടലിടുക്കിനു സമീപത്തായി ഹിർസാലിക് കുന്നുകളിൽ നിലനിന്നിരുന്ന പുരാതന നഗരമായിരുന്നു **ട്രോയ്**.ഹോമറിന്റെ ഇതിഹാസങ്ങളായ ഇലിയഡ് , ഒഡീസി എന്നീ കൃതികളിൽ വിവരിക്കപ്പെടുന്ന ട്രോജൻ യുദ്ധം നടന്നതായി വർണ്ണിക്കപ്പെടുന്നത് ട്രോയ്‌യിലാണ്.ഇതിഹാസങ്ങളിൽ മാത്രമുണ്ടായിരുന്ന ട്രോയ് നഗരം ഒരു യാഥാർത്യമായിരുന്നു എന്ന് കണ്ടെത്തിയത് 19ആം നൂറ്റാണ്ടിലാണ്.ബി.സി മൂന്നും രണ്ടും നൂറ്റാണ്ടുകളിൽ ട്രോയ് ഒരു പ്രധാനനഗരമായിരുന്നു .ട്രോജൻ യുദ്ധമോ ഭൂകമ്പമോ കാരണം ഇവിടം ഉപേക്ഷിക്കപ്പെട്ടുവെന്ന് കരുതപ്പെടുന്നു.നൂറ്റാണ്ടുകൾക്കുശേഷം ബി.സി.700 ൽ **ഇലിയോൺ** എന്നപേരുനൽകി ഗ്രീക്കുകാർ ഈ നഗരത്തിൽ താ‍മസമാക്കി.ഇരുന്നൂറു വർഷത്തിനുശേഷം **ഇലിയം** എന്നപേരിലേക്കുമാറിയ ഇവിടം റോമിന്റെ ആധിപത്യത്തിലായി.
ഒൻപതു തട്ടുകളിലായാണ് ട്രോയ് നഗരത്തിന്റെ അവശിഷ്ടങ്ങൾ നിലകൊള്ളുന്നത്.ഇവ താഴത്തെതട്ടിൽ നിന്നും മുകളിലേക്ക് ഒന്നു മുതൽ ഒൻപതു വരെ പേരുനൽകിയിരിക്കുന്നു.ഇതിൽ ട്രോയ് ഒന്ന് ബി.സി.3000ത്തിനും 2000ത്തിനും ഇടയിൽ പണികഴിപ്പിച്ചതാണെന്നു കരുതുന്നു.ഹോമറിന്റെ ഇതിഹാസത്തിലെ നഗരം ടോയ് ഏഴ് ആണെന്നു ഗവേഷകർ അനുമാനിക്കുന്നു.1998 ൽ ട്രോയ് യുനെസ്കോയുടെ ലോക പൈതൃകപ്പട്ടികയിൽ ഇടംനേടി.

## ട്രോജൻ യുദ്ധം

ബി.സി 12ആം നൂറ്റാണ്ടിൽ ഗ്രീസും ട്രോയ് നഗരവും തമ്മിൽ നടന്ന യുദ്ധമാണ്‌ ട്രോജൻ യുദ്ധം.

## ട്രോയ് ചലച്ചിത്രം
ഗ്രീക്ക് ഇതിഹാസമായ ഇലിയഡിനെ ആസ്പദമാക്കി നിർമ്മിച്ച ചലച്ചിത്രമാണ്‌ ട്രോയ്.മിർമിഡോൺസിലെ പടത്തലവനായ അക്കില്ലിസ് ആയി ബ്രാഡ്പിറ്റും ട്രോജൻ യോദ്ധാവായ ഹെക്ടറുടെ വേഷത്തിൽ എറിക് ബാന യും ചിത്രത്തിൽ അഭിനയിച്ചിരിക്കുന്നു.

## അവലംബം
മാതൃഭൂമി ഹരിശ്രീ 2008 നവംബർ 15

വർഗ്ഗം:തുർക്കിയിലെ പുരാവസ്തുകേന്ദ്രങ്ങൾ
വർഗ്ഗം:തുർക്കിയിലെ ലോകപൈതൃകകേന്ദ്രങ്ങൾ
വർഗ്ഗം:തകർന്ന നഗരങ്ങൾ
വർഗ്ഗം:തുർക്കിയിലെ ദേശീയോദ്യാനങ്ങൾ
അലെപ്പോ

സിറിയയിലെ ഏറ്റവും വലിയ രണ്ടാമത്തെ നഗരമാണ് **അലെപ്പോ** (Arabic: حلب‎ ['ħalab], Turkish: Halep, English:Aleppo). അലെപ്പോ ഗവ‌ർണറേറ്റിന്റെ ആസ്ഥാനവും വടക്കൻ സിറിയയിലെ ഏറ്റവും വലിയ പട്ടണവുമാണിത്. ജനവാസമുറപ്പിക്കപ്പെട്ട ലോകത്തിലെ ഏറ്റവും പുരാതന നഗരങ്ങളിലൊന്നാണിത്.  ടെൽ ഖറാമെലിൽ കണ്ടെത്തിയ താമസ കെട്ടിടങ്ങളിലൂടെ, ബി.സി. പതിനൊന്നാം നൂറ്റാണ്ടുമുതൽ തന്നെ ഇവിടെ ജനവാസമുണ്ടായിരുന്നതായി തിരിച്ചറിഞ്ഞിട്ടുണ്ട്. ഖൽ‌പെ, ഖാലിബൻ എന്നിങ്ങനെയാണ്‌ പുരാതനകാലത്ത് ഈ നഗരം അറിയപ്പെട്ടിരുന്നത്. ഗ്രീക്കുകാരുടെ ഇടയിൽ ബിറോയ് എന്നും അറിയപ്പെട്ടു. കുരിശുയുദ്ധകാലത്തും പിന്നീട് ഫ്രഞ്ച് ഭരണകാലത്തും അലിപ് (alep) എന്ന പേരായിരുന്നു ഉപയോഗിച്ചു വന്നിരുന്നത്. അലെപ്പോ എന്നത് അലിപിന്റെ ചെരിച്ചുള്ള ഉച്ചാരണ രീതിയാണ്‌. 'ശുദ്ധപാൽ' എന്നാണ് അറബിയിൽ അലെപ്പോ എന്ന വാക്കിനർത്ഥം.

മദ്ധ്യധരണ്യാഴിക്കും യൂഫ്രട്ടീസിനും ഇടയിലുള്ള തന്ത്രപ്രധാന വാണിജ്യ സ്ഥാനമാണ് അലെപ്പോ. പ്രാരംഭഘട്ടത്തിൽ, പ്രധാന കുന്നിൽ ഉയർത്തപ്പെട്ട കൊട്ടാരത്തിനു ചുറ്റുമായി കൊച്ചു കുന്നുകളിന്മേൽ നിർമ്മിക്കപ്പെട്ടതായിരുന്നു അലെപ്പോ നഗരം. ഖുവെക് [(Quwēq (قويق)] എന്ന ചെറു നദി നഗരത്തിലൂടെ ഒഴുകുന്നു.

## അവലംബം

## കുറിപ്പുകൾ


## കുറിപ്പുകൾ




വർഗ്ഗം:സിറിയയിലെ നഗരങ്ങൾ
ഖുശ്‌വന്ത് സിങ്

പ്രശസ്തനായ ഇന്ത്യൻ പത്രപ്രവർത്തകനും നോവലിസ്റ്റുമാണ് ** ഖുശ്‌വന്ത് സിങ്** (2 ഫെബ്രുവരി 1915 - 20 മാർച്ച് 2014). "എല്ലാവരോടും പകയോടെ" ()   എന്ന പേരിൽ അദ്ദേഹം എഴുതുയിരുന്ന പംക്തി നിരവധി പത്രങ്ങളിൽ പ്രസിദ്ധീകരിക്കുകയും വളരെ ജനശ്രദ്ധ ആകർഷിക്കുകയും ചെയ്തിരുന്നു. മലയാളത്തിൽ ദീപിക പത്രത്തിൽ ഈ  പംക്തി നിലവിൽ ഉണ്ടായിരുന്നു.

ഇന്ത്യൻ ഇംഗ്ലീഷ് നോവലിസ്റ്റുകളിൽ പ്രധാനിയായ ഇദ്ദേഹത്തിന്റെ ശൈലി  മൂർച്ചയേറിയ ഹാസ്യത്തിൽ ഊന്നിയുള്ളതാണ്. തികഞ്ഞ മതേതര വാദിയായ അദ്ദേഹം കവിതകളെ സ്നേഹിക്കുകയും ചെയ്യുന്നു. 

1974-ൽ പദ്മ ഭൂഷൻ പുരസ്‌കാരം നല്കപെട്ടുവെങ്കിലും 1984 ൽ ഓപറേഷൻ ബ്ലു സ്റ്റാർ സംഭവത്തിൽ പ്രതിഷേധിച്ചു അത് തിരിച്ചു അയച്ചു. 2007-ൽ  പദ്മ വിഭൂഷൻ പുരസ്‌കാരം ലഭിക്കുകയുണ്ടായി.

1980 മുതൽ 1986 വരെ രാജ്യ സഭാംഗമായിരു‍ന്നു ഖുശ്വന്ത് സിംഗ്.  പൊതുരംഗത്ത് ഖുശ്വന്ത് സിംഗ്,  കോൺഗ്രസ് പക്ഷപാതിയെന്ന് വിമർശിക്കപ്പെട്ടിട്ടുണ്ട്. പ്രത്യേകിച്ചും അടിയന്തരവസ്ഥ കാലത്ത് ഇന്ദിരാഗാന്ധിയോടും സഞ്ജയ് ഗാന്ധിയോടും  അനുകൂല നിലപാട് സ്വീകരിച്ചിതിന് വിമർശിക്കപ്പെട്ടു.

വാർധക്യസഹജമായ അസുഖത്തെത്തുടർന്ന് ഏറെക്കാലം ചികിത്സയിലായിരുന്ന അദ്ദേഹം 2014 മാർച്ച് 20'നു അന്തരിച്ചു.

## ആദ്യകാല ജീവിതവും പഠനവും
പഞ്ചാബിലെ ഹഡാലി ജില്ലയിലെ ഒരു സിഖ് കുടുംബത്തിൽ 1915 ഫിബ്രവരി 2-നാണ് ജനനം. അച്ഛൻ സർ ശോഭാ സിങ്ങ് പ്രശസ്ത ബിൽഡറും അമ്മാവൻ സർദാർ ഉജ്വൽ സിങ്ങ് പഞ്ചാബിലെയും തമിഴ്‌നാട്ടിലെയും ഗവർണറുമായിരുന്നു.

ഡൽഹിയിലെ മോഡൽ സ്‌കൂൽ, ഗവണ്മെന്റ് കോളേജ്, ലാഹോർ, സെൻറ് സ്ടീഫൻസ് കോളേജ്, ഡൽഹി, കിങ്ങ്സ് കോളേജ്, ലണ്ടൻ  എന്നിവിടങ്ങളിലായിരുന്നു വിദ്യാഭ്യാസം. എൽ എൽ ബി പരീക്ഷ ജയിച്ചശേഷം ഇംഗ്ലണ്ടിൽ പോയി കിങ്‌സ് കോളജിൽ നിന്ന് ബാരിസ്റ്റർ ബിരുദം നേടി. 

## ഔദ്യോഗിക ജീവിതം
ലാഹോർ ഹൈക്കോടതിയിൽ കുറച്ചുവർഷം പ്രാക്ടീസ് ചെയ്തു. പിന്നീട് ഇന്ത്യൻ വിദേശകാര്യ വകുപ്പിൽ പബ്ലിക് റിലേഷൻസ് ഓഫീസറായി. പിന്നീട് ഉദ്യോഗം രാജിവെച്ചാണ് സാഹിത്യരചനയും പത്രപ്രവർത്തനവും തുടങ്ങിയത്. "യോജന" എന്ന ഗവണ്മെന്റ് പ്രസിദ്ധീകരണം , "ദി ഇല്ലസ്ട്രേടെഡ് വീക്ക്‌ലി ഓഫ് ഇന്ത്യ", "ദി ഹിന്ദുസ്ഥാൻ ടൈംസ്‌", "ദി നാഷണൽ ഹെറാൽഡ്" എന്നിവയുടെ പത്രാധിപരായി പ്രവർത്തിച്ചിട്ടുണ്ട്. അന്ത്യം വരെയും എഴുത്തിൽ സജീവമായിരുന്നു. 2013 ൽ ഹുംറ ക്വറേഷിക്കൊപ്പം എഴുതിയ അബ്‌സലൂട്ട് ഖുശ്‌വന്താണ് അവസാനത്തെ കൃതി.
## കൃതികൾ

*ട്രെയിൻ റ്റു പാകിസ്താൻ
*ദി കമ്പിനി ഓഫ് വിമൺ 
*ബറിയൽ അറ്റ് ദി സീ
*ഡെത്ത് അറ്റ് മൈ ഡോർ സ്‌റ്റെപ്‌സ്
*എ ഹിസ്റ്ററി ഓഫ് സിഖ്‌സ്
*ബ്ലാക്ക് ജാസ്മിൻ 
*ട്രാജഡി ഓഫ് പഞ്ചാബ്
*ഡൽഹി: എ നോവൽ 
*വീ ഇന്ത്യൻസ്
*ദി സൺസെറ്റ് ക്ലബ്
*പാരഡൈസ് ആൻഡ് അതർ സ്റ്റോറീസ്  
*ട്രൂത്ത് ലവ് അൻഡ് എ ലിറ്റിൽ മാലിസ് (ആത്മകഥ)
*അബ്‌സലൂട്ട് ഖുശ്‌വന്ത് (ഹുംറ ക്വറേഷിക്കൊപ്പം എഴുതിയത്)

## അവലംബം

വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ നോവലെഴുത്തുകാർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 20-ന് മരിച്ചവർ
വർഗ്ഗം:1915-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ഇന്ത്യൻ സന്ദേഹവാദികൾ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
അക്യുപങ്ചർ

**അക്യുപങ്‌ചർ**  ഒരു ബദൽ ചികിത്സാരീതിയാണ്. പരമ്പരാഗത ചൈനീസ് ചികിസ്താരീതിയുടെ ഒരു പ്രധാന ഘടകമാണ് ഇത്. വളരെ നേർത്ത സൂചികൾ ശരീരത്തിന്റെ വിവിധ ഭാഗങ്ങളിൽ കുത്തി ചികിത്സിക്കുക എന്നതാണ് അക്യുപങ്ചർ ചികിത്സാരീതി. അക്യുപങ്ചർ എന്ന വാക്കിൻറെ അർത്ഥം സൂചി കൊണ്ടുള്ള കുത്തൽ എന്നാണ്. അക്യുപങ്‌ചർ ഒരു വേറിട്ട ചികിത്സാ രീതിയാണ്. പരമ്പരാഗത ചൈനീസ് ചികിസ്താരീതിയുടെ സിദ്ധാന്തങ്ങളും പ്രയോഗങ്ങളും ആധുനിക വൈദ്യശാസ്ത്രത്തെ അടിസ്ഥാനമാക്കിയുള്ളതല്ല. മാത്രമല്ല ഇത് മരുന്നില്ലാത്ത ചികിത്സയുടെ വിഭാഗത്തിൽപ്പെടുന്നു. വ്യത്യസ്ത തത്ത്വചിന്തകളിൽ നിന്ന് ഉത്ഭവിച്ച അക്യൂപങ്‌ചർ വേരിയന്റുകളുടെ ഒരു ശ്രേണിതന്നെയുണ്ട്. അക്യപങ്ചർ നടപ്പിലാക്കുന്ന രാജ്യത്തെ ആശ്രയിച്ച് സാങ്കേതിക വിദ്യകൾ വ്യത്യാസപ്പെട്ടിരിക്കുന്നു. ഇത് പലപ്പോഴും വേദന പരിഹാരത്തിന് ഉപയോഗിക്കുന്നു. എന്നിരുന്നാലും മറ്റ് പല അവസ്ഥകൾക്കും അക്യൂപങ്‌ച്വറിസ്റ്റുകൾ ഇത് ശുപാർശ ചെയ്യുന്നു. അക്യൂപങ്‌ചർ സാധാരണയായി മറ്റ് ചികിത്സാരീതികളുമായി ചേർത്തും സ്വതന്ത്രമായും ചെയ്തുവരുന്നു.

ഈ ചികിത്സാരീതി പുരാതനകാലത്ത് ചൈനയിൽ നിന്ന് ഇന്ത്യയിലേക്കു വന്നുവോ അതോ ഇവിടെ നിന്നും ചൈനയിലേക്കു പോയോ എന്നു അസന്ദിഗ്ദ്ധമായി പറയുന്നതിനു വേണ്ട തെളിവുകൾ ഒന്നും ലഭിച്ചിട്ടില്ല. ഇന്നു നാം ചൈനീസ് അക്യുപങ്ചർ എന്നു കരുതുന്ന ചികിത്സാരീതിയോട് വളരെയേറെ സാമ്യമുള്ള ഒരു സമ്പ്രദായം. പാരമ്പര്യമുള്ള സിദ്ധവൈദ്യത്തിന്റെ ഭാഗമായി തമിഴ്നാട്ടിൽ പ്രചാരത്തിലുണ്ടായിരുന്നുവെന്ന് വിശ്വസിക്കപ്പെടുന്നു. ഇങ്ങനെയുള്ള ഒരു ചികിത്സാസമ്പ്രദായത്തെയും, ശരീരത്തിലെ വിവിധ മെരീഡിയനുകളേയും മറ്റും ചിത്രങ്ങളോടു കൂടി പ്രതിപാദിക്കുന്ന പ്രാചീനഗ്രന്ഥങ്ങൾ തഞ്ചാവൂരിലെ രാജാ സർഫോജി മ്യൂസിയത്തിൽ നിന്നും കണ്ടെടുത്തിട്ടുണ്ട്.

അക്യുപങ്ചർ ചികിത്സയിൽ ശരീരത്തിലെ വിവിധ ഭാഗങ്ങളിലൂടെയായി ഊർജ്ജം/പ്രാണൻ സഞ്ചരിക്കുന്ന മെരീഡിയനുകൾ വിവരിക്കുന്നുണ്ട്. ഇതിനു പിങ്ങ്ള, സുഷുമ്‌ന മുതലായ പാതഞലീയോഗസൂത്രത്തിലെ യോഗാസന സ്ഥാനങ്ങളുമായി സാമ്യമുണ്ട് എന്നുള്ളത് കൊണ്ടുമാത്രമാണ് ഇങ്ങനെയൊരു പരാമർശം. ശരീരത്തിലെ നിർദ്ദിഷ്ടസ്ഥാനങ്ങളിൽ പ്രത്യേകതരത്തിലുള്ള സൂചികൾ കുത്തിയിറക്കി പ്രാണോർജ്ജ സഞ്ചാര ക്രമീകരണം നടത്തി സർവ്വ രോഗങ്ങളെയും ചികിത്സിക്കാമെന്നാണ് അക്യുപങ്ചർ ചികിസ്താരീതി പരാമർശിക്കുന്നത്.

## അവലംബം

## കുറിപ്പുകൾ

വർഗ്ഗം:ചികിത്സാരീതികൾ
വർഗ്ഗം:കപടശാസ്ത്രം
വർഗ്ഗം:ബദൽചികിത്സ
ജനീവ

സ്വിറ്റ്സർലാന്റിലെ രണ്ടാമത്തെ വലിയ നഗരമാണ് **ജനീവ**. (,  , , ) ഇവിടെ കൂടുതൽ പേരും ഫ്രഞ്ച് സംസാരിക്കുന്നവരാണ്. ഇത് ഒരു  അന്താരാഷ്ട്ര നഗരമായി കണക്കാക്കി  വരുന്നു. റെഡ് ക്രോസ്സിന്റെ . ആസ്ഥാനം ഇവിടെയാണ്. കൂടാതെ പല അന്താരാഷ്ട്ര സംഘടനകളുടെയും കാര്യായലയങ്ങളും ജനീവയിലുണ്ട്. വൃത്തിയുടെയും സുരക്ഷയുടെയും കാര്യത്തിൽ ജനീവ മുന്നിട്ടു നിൽക്കുന്നു. ജനീവ നഗരം, ജനീവ തടാകത്തിന്റെ തെക്ക് പടിഞ്ഞാറ്  ദിശയിൽ സ്ഥിതി ചെയ്യുന്നു. 46°12' N, 6°09' E ലാണ് നഗരം സ്ഥിതി ചെയ്യുന്നത്.

മദ്ധ്യകാലത്ത് ജനീവ വിശുദ്ധ റോമാസാമ്രാജ്യത്തിന്റെ ഭരണത്തിലായിരുന്നു. 16-ആം നൂറ്റാണ്ടിന്റെ ആദ്യ പകുതിയിൽ, പ്രൊട്ടസ്റ്റന്റ് നവീകരണം (Protestant Reformation) ജനീവയിൽ എത്തി. പിന്നീട് മതപരമായ കലഹങ്ങൾക്കു ശേഷം ജനീവ സ്വിസ് കോൺഫെഡറേഷനുമായി ചേർന്ന് (Swiss Confederation) സഖ്യരാജ്യങ്ങളായി. 18-ആം നൂറ്റാണ്ടിൽ കാത്തലിക് ഫ്രാൻസിന്റെ സ്വാധീനത്തിലായി. 1798, ഫ്രാൻസ് ജനീവയെ പിടിച്ചെടുത്തു. 

ജൂൺ -1 -1814, ജനീവ സ്വിസ് കോൺഫെഡറേഷന്റെ ഭാഗമായി

## അവലംബം
 

വർഗ്ഗം:സ്വിറ്റ്സർലാന്റിലെ നഗരങ്ങൾ
ഓപ്പൺസ്ട്രീറ്റ്മാപ്പ്

വിക്കിപീഡിയ പോലെ പ്രതിഫലേച്ഛ ആഗ്രഹിക്കാത്ത ഒരുപറ്റം ആളുകൾ ചേർന്ന് നിർമ്മിക്കുന്ന ഓൺലൈൻ ഭൂപടസം‌വിധാനമാണ് *ഓപ്പൺസ്ട്രീറ്റ്മാപ്*(http://www.openstreetmap.org). ആർക്കും കൂട്ടിചേർക്കലുകൾ നടത്തി സൗജന്യമായി പുനരുപയോഗിക്കാനും, അതുവഴി പ്രാദേശിക ഭൂപടവും അതിനെക്കുറിച്ചുള്ള ചെറുവിവരങ്ങൾ ലഭ്യമാക്കാനും ഓപ്പൺസ്ട്രീറ്റ്മാപ്പ് വഴിയൊരുക്കുന്നു.  .

## ചരിത്രം
2004 ജൂലൈയിൽ സ്റ്റീവ് കോസ്റ്റ് ആണ് ഓപ്പൺസ്ട്രീറ്റ്മാപ്പ് ആരംഭിച്ചത്. 2006 ഏപ്രിൽ വരെ ഇതിന്റെ പ്രവർത്തനം വളരെ മന്ദഗതിയിലായിരുന്നു. അതേ വർഷം ഏപ്രിലോടെ ഈ പദ്ധതിയുടെ പ്രവർത്തനം വേഗത്തിലാക്കുക, ഏവർക്കും ഉപയോഗിക്കാൻ തക്കവണ്ണം ഒരു ഭൂപടം നിർമ്മിക്കുക എന്നീ ലക്ഷ്യങ്ങളോടെ ഓപ്പൺസ്ട്രീറ്റ്മാപ്പിന്റെ പ്രവർത്തനം ഒരു ഫൗണ്ടേഷൻ ഏറ്റെടുത്തു. 2006 ഡിസംബറിൽ യാഹൂ കോർപ്പറേഷൻ മാപ്പ് തങ്ങളൂടെ നിർമ്മാണത്തിലുള്ള ഏരിയൽ ഫോട്ടോഗ്രഫിയുടെ പിന്നാമ്പുറത്തിൽ ഓപ്പൺസ്ട്രീറ്റ്മാപ്പ് ഉപയോഗിക്കുമെന്നറിയിച്ചു. 2007 ഏപ്രിലിൽ ഓട്ടോമേറ്റീവ്  ഡിജിറ്റൽ ഡേറ്റ എന്ന സംഘടന നെതർലാന്റിലെ മുഴുവൻ റോഡുകളുടേയും ഇന്ത്യയിലേയും ചൈനയിലേയും പ്രധാന റോഡുകളുടേയും വിവരങ്ങൾ ഓപ്പൺസ്ട്രീറ്റ്മാപ്പിന് കൈമാറി. 2007 ജൂലൈയിൽ ആദ്യത്തെ ഓപ്പൺസ്ട്രീറ്റ്മാപ്പ് സംഗമം നടത്തിയപ്പോൾ 9000 ഉപയോക്താക്കൾ പങ്കെടുക്കുകയും ഈ പദ്ധതിയുടെ പങ്കാളികളായി ഗൂഗിൾ, യാഹൂ, മൾട്ടിമാപ്പ് എന്നീ സാങ്കേതിക ഭീമന്മാർ എത്തുകയും ചെയ്തു. 2007 ഓഗസ്റ്റിൽ ഓപ്പൺഏരിയൽമാപ്പ് എന്നൊരു പദ്ധതി സ്വതന്ത്രാവകാശമുള്ള ഭൂപടനിർമ്മാണത്തിനായി രൂപീകരിച്ചു. 2007 ഡിസംബറിൽ ഓക്സ്ഫോർഡ് സർ‌വ്വകലാശാല തങ്ങളുടെ വെബ്‌താളിൽ ഓപ്പൺസ്ട്രീറ്റ്മാപ്പ് ഉപയോഗിക്കുന്ന ഒരു പ്രധാന സ്ഥാപനമായി മാറി.

## പ്രവർത്തനം
വിക്കിപീഡിയ പോലുള്ള സ്വതന്ത്രവിജ്ഞാന സൈറ്റുകളിൽ നിന്നും പ്രചോദനമുൾക്കൊണ്ടാണ് ഓപ്പൺസ്ട്രീറ്റ്മാപ്പ് നിർമ്മിച്ചിരിക്കുന്നത്. ഡിജിറ്റൽ ഭൂപടങ്ങളായ ഗൂഗിൾ മാപ്പ്സ്, യാഹൂ മാപ്പ്സ്, ബിംഗ് മാപ്പ്സ് എന്നിവപോലെ ഓപ്പൺസ്ട്രീറ്റ് മാപ്പും മറ്റൊരു സോഫ്റ്റ്വെയറിന്റേയും സഹായമില്ലാതെ വെബ്‌ ഗമനോപാധികളിൽ തന്നെ തുറക്കാം. ഇവിടെയും തിരുത്തുക എന്നൊരു ബട്ടൺ ഉണ്ട്. കൂടാതെ ഇതുവരെ നടത്തിയ തിരുത്തലുകളുടെ നാൾ‌വഴിയും സൂക്ഷിച്ച് വയ്ക്കുന്നുണ്ട്. ഓരോ പ്രദേശത്തെയും കുറിച്ച്  ജി.പി.എസ്സ് (ഗ്ലോബൽ പൊസിഷനിങ്ങ് സിസ്റ്റം - G.P.S) ഉപകരണങ്ങളിൽ നിന്നോ, മറ്റു അറിവുകളിൽ കൂടിയോ ലഭിക്കുന്ന വിവരങ്ങൾ ഉപയോഗിച്ചാണ് ഭൂപടങ്ങൾ നിർ‌മ്മിക്കുന്നത്. ഇതുപയോഗിച്ച് നിർമ്മിച്ച ചിത്രങ്ങളെല്ലാം ക്രിയേറ്റീവ് കോമൺസ് ആട്രിബ്യൂഷൻ ലെയറ് എലൈക്ക് 2.0 പ്രകാരം ഡൗൺലോഡ് ചെയ്യാം. അംഗീകൃത ഉപയോക്താക്കൾക്ക് ജി.പി.എസ്സ് ട്രാക്ക് ലോഗുകൾ വഴി വിവരങ്ങൾ അപ്‌ലോഡ് ചെയ്യാനും തിരുത്തലുകൾ നടത്താനും കഴിയും.
## അവലംബം

## പുറമെ നിന്നുള്ള കണ്ണികൾ
* www.openstreetmap.org - Project page
* OpenStreetMap Foundation
* Project Wiki
* geo.topf.org  online-comparison between Google and OpenStreetMap
* OpenSource navigation system
* walking-papers.org  Print maps, draw on them, scan them back in to improve map coverage

വർഗ്ഗം:വെബ്സൈറ്റുകൾ
വിംസി

മലയാളത്തിലെ പ്രഗല്ഭനായ ഒരു കളിയെഴുത്തുകാരനായിരുന്നു **വിംസി** എന്ന **വി.എം ബാലചന്ദ്രൻ** (1925 നവംബർ 25-2010 ജനുവരി 9). കളിയെഴുത്തിന്റെ കുലപതി എന്നാണ്‌ മലയാള പത്രലോകത്ത് വിംസി വിശേഷിപ്പിക്കപ്പെടാറ്.  മലയാള പത്രങ്ങൾ കായിക വാർത്തകൾക്ക് പ്രാധാന്യം നൽകി തുടങ്ങിയതിൽ വിംസിയുടെ കളിയെഴുത്ത് ശൈലിക്ക്  വലിയ പങ്കുള്ളതായി വിലയിരുത്തപ്പെടുന്നു. കാല്പന്തുകളിയായിരുന്നു വിംസിയുടെ ഇഷ്ടമേഖല.

## ജീവിതം
കോഴിക്കോട് ജില്ലയിലെ താമരശ്ശേരിയിൽ  1925 നവംബർ 25 നാണ് വിളയാട്ടശ്ശേരി മുള്ളമ്പലത്ത് ബാലചന്ദ്രന്റെ ജനനം.അച്ഛൻ :ഡോ. നാരായണൻ നായർ. അമ്മ: നാരായണി. 1949 ൽ 'ദിനപ്രഭ'യിലൂടെ പത്രപ്രവർത്തന രംഗത്തെത്തിയ വിംസീ 1950 ൽ  മാതൃഭൂമിയിൽ സഹപത്രാധിപരായി ചേർന്നു. ദീർഘകാലം മാതൃഭുമിയിൽ ജോലിചെയ്ത അദ്ദേഹം 1984 ൽ  ന്യൂസ് എഡിറ്ററായാണ്‌ വിരമിച്ചത്. പിന്നീട് കുറച്ചു കാലം 'കാലികറ്റ് ടൈംസിൽ' അസോസിയേറ്റ് എഡിറ്ററായി ജോലിചെയ്തു. മാതൃഭൂമി, കാലികറ്റ് ടൈംസ്, മാധ്യമം എന്നീ പത്രങ്ങളുടെ സ്പോർട്ട്സ് കോളങ്ങളിൽ വിംസിയുടെ ചടുലമായ കളിയെഴുത്തുകൾ ദീർഘകാലം തുടർന്നു.   കളിക്കളത്തിലെ പിരിമുറുക്കങ്ങൾ ഒപ്പിയെടുത്ത് വായനക്കാരെ കളിയനുഭവങ്ങളിലേക്ക് കൂട്ടിക്കൊണ്ടുപോകുന്ന വിംസി കാണികളുടെ പക്ഷത്തുനിന്ന് മലയാളത്തിലെ കളിയെഴുത്തു പത്രപ്രവർത്തനത്തിനു പുതിയ മാനം നൽകി. വിംസിയുടെ ആത്മകഥ "വാൽക്കഷ്ണം" എന്ന പേരിൽ പുറത്തിറങ്ങി. 2010 ജനുവരി 9 നു 84-ആം വയസ്സിൽ അദ്ദേഹം മരണമടഞ്ഞു.

### കുടുംബം
ഭാര്യ:പരേതയായ അമ്മിണിയമ്മ. മക്കൾ:ഉണ്ണികൃഷ്ണൻ,വിജയകൃഷ്ണൻ,മീനാക്ഷി സദാനന്ദൻ.

## പുരസ്കാരങ്ങൾ
*എം.പി.പൈലി അവാർഡ്
*കേസരി സ്മാരക കമ്മിറ്റിയുടെ നീലാംബരൻ സ്മാരക പുരസ്കാരം
*ടി.അബൂബക്കർ പുരസ്കാരം
*പ്രസ് അക്കാദമി രജതജൂബിലി പുരസ്‌കാരം

## അവലംബം

## പുറത്തേക്കുള്ള കണ്ണികൾ
*വിംസി-കളിയുടെ മൂല്യബോധം -എം.എൻ.കാരശ്ശേരി  മാതൃഭുമി ഓൺലൈൻ 10/01/2010
*ഇനിയും ഇങ്ങനെയൊരാൾ ഇതുവഴി വരുമോ?-വി. രാജഗോപാൽ മാധ്യമം ഓൺലൈൻ 10/01/2010

വർഗ്ഗം:1925-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:നവംബർ 25-ന് ജനിച്ചവർ
വർഗ്ഗം:ജനുവരി 9-ന് മരിച്ചവർ

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:മലയാളം പത്രപ്രവർത്തകർ
നരൻ

ആശീർവാദ് സിനിമാസിന്റെ ബാനറിൽ 2005 - ൽ പുറത്തിറങ്ങിയ മലയാളചലച്ചിത്രമാണ് **നരൻ**. ജോഷി സംവിധാനം ചെയ്ത ഈ ചിത്രം നിർമ്മിച്ചിരിക്കുന്നത് ആന്റണി പെരുമ്പാവൂർ. മുള്ളൻകൊല്ലി എന്ന ഗ്രാമത്തിലെ വേലായുധൻ എന്ന നല്ലവനായ ചട്ടമ്പി കഥാപാത്രമായി മോഹൻലാൽ അഭിനയിച്ചിരിക്കുന്നു.

## രചന
കഥ, തിരക്കഥ, സംഭാഷണം എന്നിവ നിർവ്വഹിച്ചത് രഞ്ജൻ പ്രമോദ് ആണ്.

## അഭിനയിച്ചവർ
പ്രധാന കഥാപാത്രങ്ങളായി മോഹൻലാൽ, മധു, സിദ്ദിഖ്, ഇന്നസെന്റ്, ജഗതി ശ്രീകുമാർ, ഭീമൻ രഘു, മാമുക്കോയ, ദേവയാനി, ഭാവന, ബിന്ദു പണിക്കർ, സോനാ നായർ, രേഖ, സായി കുമാർ എന്നിവർ അഭിനയിച്ചിരിക്കുന്നു.

## സംഗീതം
ഇതിലെ ഗാനങ്ങൾ കൈതപ്രം ദാമോദരൻ നമ്പൂതിരി എഴുതി. ഗാനങ്ങളുടെ സംഗീതസംവിധാനം നിർവ്വഹിച്ചിരിക്കുന്നത് ദീപക് ദേവ്. പശ്ചാത്തലസംഗീതം ഔസേപ്പച്ചൻ.
; ഗാനങ്ങൾ
*വേൽ മുരുകാ: എം. ജി. ശ്രീകുമാർ
*ആടിക്കാറിൻ: കെ. എസ്. ചിത്ര
*നരൻ: കെ. എസ്. ചിത്ര, വിനീത് ശ്രീനിവാസൻ
*പൊന്നാര്യൻ: കെ. ജെ. യേശുദാസ്
*മിന്നടി മിന്നടി: കെ. എസ്. ചിത്ര
*വേൽ മുരുകാ (റീ മിക്സ്): എം. ജി. ശ്രീകുമാർ
*തുമ്പി കിന്നാരം: കെ. എസ്. ചിത്ര, ഗായത്രി

## മറ്റ് അണിയറ പ്രവർത്തകർ
ഛായാഗ്രഹണം നിർവ്വഹിച്ചിരിക്കുന്നത്    ഷാജി കുമാർ. ചിത്രസംയോജനം രഞ്ജൻ എബ്രഹാം . കലാസംവിധാനം ജോസഫ് നെല്ലിക്കൽ.സംഘട്ടനം സൂപ്പർ സുബ്ബരയാൻ.
സെൻ‌ട്രൽ പിക്ചേഴ്സ് വിതരണം ചെയ്തിരിക്കുന്നു. ചമയം പാണ്ട്യൻ, സലീം(മോഹൻ ലാൽ). വസ്ത്രാലങ്കാരം വേലായുധൻ കീഴില്ലം. ഓഫീസ് നിർവ്വഹണം കെ. മനോഹരൻ പയ്യന്നൂർ. കോറിയോ ഗ്രാഫി ചെയ്തിരിക്കുന്നത് പ്രസന്ന.

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
ഖദീജ

ഇസ്ലാമിക പ്രവാചകനായ മുഹമ്മദിന്റെ  പ്രഥമ പത്നിയും മക്കയിലെ വ്യാപാരപ്രമുഖയുമായിരുന്നു **ഖദീജ ബിൻത് ഖുവൈലിദ്** (,  554 – നവംബർ 619). മുഹമ്മദിന്റെ പ്രവാചകത്വത്തിൽ ആദ്യം വിശ്വസിച്ച വ്യക്തിയും ഖദീജയായിരുന്നു. അവർ സത്യവിശ്വാസികളുടെ മാതാവ് എന്ന വിശേഷണത്തിൽ അറിയപ്പെടുന്നു. സ്വർഗലോകത്ത് മറിയം (മേരി), ഫറോവയുടെ പത്നി ആസിയ, ഫാത്വിമ എന്നിവർക്കൊപ്പം ഖദീജയും സത്യവിശ്വാസിനികളുടെ നേതാക്കളായിരിക്കും എന്ന് മുസ്‌ലിംകൾ വിശ്വസിക്കുന്നു.
## ജീവിതരേഖ

ഖുറൈഷി ഗോത്രത്തിലെ അസദ് കുടുംബത്തിൽ ഖുവൈലിദിന്റെയും ആമിർ ബിൻ ലുഅയ്യ് ഗോത്രത്തിലെ ഫാത്വിമ ബിൻത് സാഇദയുടെയും മകളാണ്‌ ഖദീജ. പ്രവാചകൻ മുഹമ്മദിന്റെ മാതാവായ ആമിന ബിൻത് വഹബിന്റെ ബന്ധു കൂടിയാണ് ഖദീജയുടെ മാതാവ്. വ്യാപാരിയും ഗോത്രനേതാവുമായിരുന്നു പിതാവ്. മുഹമ്മദുമായുള്ള വിവാഹത്തിന് മുൻപ് തന്നെ ഖദീജയുടെ മാതാവ് മരണപ്പെട്ടിരുന്നു. എന്നാൽ പിതാവിന്റെ മരണം അവരുടെ വിവാഹത്തിന് മുൻപാണെന്നും അല്ല, ശേഷമാണെന്നും വ്യത്യസ്ത റിപ്പോർട്ടുകളുണ്ട്. ഉമ്മുഹബീബ് ബിൻത് അസദ് എന്ന ഒരു സഹോദരി ഖദീജക്കുണ്ടായിരുന്നു. 
### വ്യാപാരരംഗത്ത്
മക്കയിലെ പ്രശസ്ത വ്യാപാരിയായിരുന്നു ഖദീജ. ഖദീജയുടെ കച്ചവടസംഘത്തിന് മറ്റെല്ലാ ഖുറൈശി കച്ചവടസംഘങ്ങളും ചേർന്നത്രയും വിഭവശേഷിയുണ്ടായിരുന്നു എന്നാണ് വിവരണങ്ങളിൽ കാണപ്പെടുന്നത്. വിശ്വസ്തരായ മേൽനോട്ടക്കാരെ നിയമിച്ചാണ് ഖദീജയുടെ കച്ചവടസംഘങ്ങൾ പ്രവർത്തിച്ചിരുന്നത്. ഇത്തരക്കാർക്ക് കമ്മീഷൻ വ്യവസ്ഥയായിരുന്നു ഉണ്ടായിരുന്നത്.

### മുഹമ്മദ് നബിക്ക് മുമ്പ്
മുഹമ്മദിനെ വിവാഹം ചെയ്യുന്നതിന്‌ മുമ്പ്, രണ്ട് പ്രാവശ്യം വിവാഹം ചെയ്യപ്പെട്ടു. രണ്ടു ഭർത്താവിന്റെയും മരണ ശേഷമാണ് വിധവയായ ഖദീജ ബീവിയെ, അവരുടെ ആവശ്യപ്രകാരം മുഹമ്മദ് നബി വിവാഹം കഴിക്കുന്നത്.

### മുഹമ്മദ് നബിയുമായുള്ള വിവാഹം
ഖദീജ നടത്തിയിരുന്ന കച്ചവടത്തിന്റെ ചുമതല ഏറ്റെടുത്ത മുഹമ്മദിന്റെ, വ്യക്തിത്വത്തിൽ അവർ ആകൃഷ്ടരാവുകയും അങ്ങനെ വിവാഹം നടക്കുകയുമാണ്‌ ചെയ്തത് എന്ന് പറയപ്പെടുന്നു. വിവാഹം നടക്കുമ്പോൾ മുഹമ്മദിന് 25 വയസ്സും, ഖദീജക്ക് 40 വയസ്സുമായിരുന്നു. എന്നാൽ ഖദീജയുടെ അന്നത്തെ പ്രായം 40-ൽ കുറവായിരുന്നു എന്നും റിപ്പോർട്ടുകളുണ്ട്. മുഹമ്മദ്-ഖദീജ ദമ്പതികൾക്ക് 6 കുട്ടികൾ ജനിച്ചു.ഖാസിം,അബ്ദുല്ല എന്ന രണ്ടുപുത്രന്മാർ ചെറുപ്പത്തിലേ മരണപ്പെട്ടു. സൈനബ്, റുഖ്‌യ, ഉമ്മുകുൽസൂം, ഫാത്വിമ എന്നിവരാണ്‌ പെൺ‍കുട്ടികൾ.

## മുഹമ്മദിന്റെ പ്രവാചകത്വം
മുഹമ്മദിന്റെ പ്രവാചകത്വം ആദ്യമായി അംഗീകരിക്കുന്നത് ഖദീജയാണ്‌. പിന്നീട് എല്ലാ പ്രതിസന്ധികളിലും അവർ അദ്ദേഹത്തോടൊപ്പം ഉറച്ചുനിന്നു. അതുകൊണ്ട് അവരുടെ മരണം നടന്ന വർഷം ദുഖ:വർഷം എന്ന പേരിൽ ഇസ്‌ലാമിക ചരിത്രത്തിൽ അറിയപ്പെടുന്നു.
## അവലംബം

വർഗ്ഗം:ഇസ്ലാമികം
വർഗ്ഗം:സ്വഹാബികൾ
വർഗ്ഗം:സ്വഹാബി സ്ത്രീകൾ
വർഗ്ഗം:മുഹമ്മദ് നബിയുടെ ഭാര്യമാർ
മദ്രാസ് ക്രിസ്ത്യൻ കോളേജ്

1837 ൽ ചെന്നൈയിൽ സ്ഥാപിതമായ **മദ്രാസ് ക്രിസ്ത്യൻ കോളേജ്**. ഏഷ്യയിലെ ഏറ്റവും പഴക്കംചെന്ന കോളേജുകളിൽ ഒന്നാണ്‌.  മദ്രാസ് യൂനിവേഴ്സിറ്റിയുടെ കീഴിലാണ്‌  ഇപ്പോൾ ഈ കലാലയമുള്ളതെങ്കിലും ചെന്നൈലെ തംബാരത്തുള്ള കാമ്പസ് കേന്ദ്രീകരിച്ച് സ്വയംഭരണാധികരമുള്ള സ്ഥാപനമായി പ്രവർത്തിച്ചു വരുന്നു. നാഷണൽ അസസ്സ്മെന്റ് ആന്റ് അക്രഡിറ്റേഷൻ കൗൺസിലിന്റെ (NACC) എ+ റേറ്റിംങ്ങുള്ള കോളേജാണിത്.

## ചരിത്രം
മദ്രാസിന്റെ ഹൃദയഭാഗത്ത് അർമീനിയൻ സ്റ്റ്‌ട്രീറ്റിൽനിന്ന് കിഴക്ക് മാറി ഒരു വാടക കെട്ടിടത്തിലായി റവ. ജോൺ ആൻഡേഴ്സൺ ആരംഭിച്ച  ചെറിയ സകൂൾ ആണ്‌ പിന്നീട് 375 ഏക്കറിലുള്ള  മദ്രാസ് ക്രിസ്ത്യൻ കോളേജായി മാറിയത്. നഗര ഹൃദയത്തിൽ 100 വർഷം പ്രവർത്തിച്ച കൊളേജ് 1937 ൽ തംബാരത്തുള്ള പ്രവിശാലമായ കാമ്പസിലേക്ക് മാറുകയായിരുന്നു. 1962 ലാണ്  ഡോ. ചന്ദ്രൻ ദേവനേശൻ മദ്രാസ് ക്രിസ്ത്യൻ കോളേജിന്റെ ആദ്യ ഭാരതീയ പ്രിൻസിപ്പലായി സ്ഥാനമേൽക്കുന്നത്.ഈ കാലഘട്ടം (1962-72) ദേവനേശൻ ദാശാബ്ദം"-The Devanesan Decade-എന്നാണ്‌ അറിയപ്പെടുന്നത്. ഈ സ്ഥാപനത്തിന്റെ  പ്രിൻസിപ്പൽമാരിൽ പലരും ഇന്ത്യയിലെ വിവിധ സർ‌വകലാശാലകളുടെ വൈസ്-ചാൻസലർമാരും പ്രഗല്ഭരായ വിദ്യാഭ്യാസ വിചക്ഷണന്മാരും ഭരണകർത്താക്കളുമായിട്ടുണ്ട്. അലക്സാണ്ടർ ജേസുദാസനാണ് ഇപ്പോഴത്തെ പ്രിൻസിപ്പൽ.

വർഗ്ഗം:മദ്രാസ് ക്രിസ്ത്യൻ കോളേജ്
കുരിശിന്റെ വഴി

thumb|350px|right|കുരിശിന്റെ വഴിയിലെ 14 "സ്ഥലങ്ങൾ" യേശുവിന്റെ പീഡാനുഭവത്തിലെ മുഹൂർത്തങ്ങളാണ് - പാരിസിലെ നോത്ര് ദാം ഭദ്രാസനപ്പള്ളിയിലെ ചിത്രീകരണം
യേശു ക്രിസ്തുവിന്റെ പീഡാനുഭവത്തെയും കുരിശുമരണത്തെയും അനുസ്മരിക്കുന്ന പ്രാർത്ഥനാ സമാഹാരമാണ് **കുരിശിന്റെ വഴി** അഥവാ **സ്ലീവാ പാത**. അൻപതു നോമ്പിന്റെ സമയത്ത് എല്ലാ കത്തോലിക്കാ ദേവാലയങ്ങളിലും കുരിശിന്റെ വഴി നടത്താറുണ്ട്. യേശുവിന്റെ പീഡാനുഭവത്തിലെ ശ്രദ്ധേയമായ സംഭവങ്ങളെ ആസ്പദമാക്കിയുള്ള ധ്യാനവും പ്രാർത്ഥനകളും അടങ്ങിയ ഈ ഭക്ത്യഭ്യാസം, പതിനാല് സ്ഥലങ്ങളായിട്ടാണ് ക്രമീകരിച്ചിരിക്കുന്നത്. യേശു മരണത്തിനു വിധിക്കപ്പെടുന്നത് മുതൽ കുരിശിൽ മരിക്കുന്നത് വരെയുള്ള മുഹൂർത്തങ്ങളായ ഈ സ്ഥലങ്ങൾ ബൈബിളിലേയും ക്രിസ്തീയപാരമ്പര്യത്തിലേയും പീഡാനുവഭചരിത്രത്തെ അടിസ്ഥാനമാക്കിയുള്ളതാണ്. പള്ളികൾക്കു പുറത്തു വച്ചും കുരിശിന്റെ വഴി നടത്താറുണ്ട്. മിക്കവാറും ദുഃഖ വെള്ളിയാഴ്ചകളിലെ കുരിശ്ശിന്റെ വഴിയാണ് ഇങ്ങനെ നടത്തുന്നത്. കേരളത്തിൽ വയനാട് ചുരത്തിലും, മലയാറ്റൂർ മലയിലും പ്രധാനമായും ദുഃഖ വെള്ളിയാഴ്ചകളിൽ മലകയറ്റമായി കുരിശിന്റെ വഴി നടത്തി വരുന്നു.

## പതിനാലു സ്ഥലങ്ങൾ
# യേശുവിനെ മരണത്തിനു വിധിക്കുന്നു
# യേശു കുരിശു വഹിക്കുന്നു
# യേശു കുരിശുമായി ഒന്നാം പ്രാവശ്യം നിലത്തു വീഴുന്നു
# കുരിശും ചുമന്നുള്ള യാത്രയിൽ യേശു മാതാവുമായി കണ്ടുമുട്ടുന്നു
# കുരിശു ചുമക്കാൻ യേശുവിനെ കെവുറീൻകാരൻ ശെമയോൻ സഹായിക്കുന്നു
# ഭക്തയായ വേറോനിക്ക യേശുവിന്റെ മുഖം തുടയ്ക്കുന്നു
# യേശു കുരിശുമായി രണ്ടാം പ്രാവശ്യം വീഴുന്നു
# തന്നോടു സഹതപിക്കാനെത്തിയ യെരുശലേം നഗരിയിലെ സ്ത്രീകളെ യേശു ആശ്വസിപ്പിക്കുന്നു
# യേശു കുരിശുമായി മൂന്നാം പ്രാവശ്യം വീഴുന്നു
# കുരിശിലേറ്റപ്പെടുന്നതിനു മുൻപ് യേശുവിന്റെ വസ്ത്രങ്ങൾ ഉരിഞ്ഞെടുക്കുന്നു
# യേശുവിനെ കുരിശിൽ തറയ്ക്കന്നു
# യേശു കുരിശിൽ കിടന്നു മരിക്കുന്നു
# യേശുവിന്റെ മൃതദേഹം മാതാവ് മടിയിൽ കിടത്തുന്നു
# യേശുവിന്റെ ശരീരം സംസ്കരിക്കപ്പെടുന്നു.

## ഗാനങ്ങൾ
thumb|left|225px|യേശുവിന്റെ മുഖം തുടയ്ക്കുന്ന വെറോനിയ്ക്ക - "കുരിശിന്റെ വഴി" ആറാം സ്ഥലം
[thumb|right|225px|യേശുവിന്റെ വസ്ത്രങ്ങൾ ഉരിഞ്ഞുമാറ്റുന്നു - "കുരിശിന്റെ വഴി" പത്താം സ്ഥലം, [സ്പെയിൻ|സ്പെയിനിലെ സാന്തിയാഗോ ഡി കമ്പോസ്റ്റാ ഭദ്രാസനപ്പള്ളിയിലെ ചിത്രീകരണം]]

കുരിശിന്റെ വഴിയുടെ ലളിതരൂപം, പതിനാലു സ്ഥലങ്ങളിൽ ഓരോന്നിനും വേണ്ടിയുള്ള ലഘു ഗദ്യപ്രാർത്ഥനയും ധ്യാനവും മാത്രം അടങ്ങിയതായിരിക്കും. "ആഘോഷമായ" കുരിശിന്റെ വഴിയിൽ, ധ്യാന-പ്രാർത്ഥനകളുടെ വലിയൊരുഭാഗം ഗാനരൂപത്തിലായിരിക്കും. മലയാളത്തിലെ കുരിശിന്റെ വഴി ഗാനങ്ങളിൽ പലതും പ്രസിദ്ധമാണ്. ഇവയിൽ, ക്രിസ്തീയ ഭക്തിഗാന ശാഖക്ക് നിസ്തുല സംഭാവനകൾ നൽകിയ ആബേലച്ചൻ രചിച്ച ഗാനങ്ങൾ ഏറെ പ്രചാരം നേടിയവയാണ്.

## പുറത്തേക്കുള്ള കണ്ണികൾ

ചുരത്തിലെ കുരിശിന്റെ വഴി - മാതൃഭൂമി ഫോട്ടോ ഗ്യാലറി

വർഗ്ഗം:ക്രൈസ്തവാചാരങ്ങൾ
വർഗ്ഗം:യേശു
ലെംബ ജില്ല

സാവോ ടോം ആൻഡ് പ്രിൻസിപ്പെ പ്രവിശ്യകളിലെ ഒരു സംസ്ഥാനമാണ് **ലെംബ**. നിവെസ് ആണ് തലസ്ഥാനം. ദേശീയ ജനസംഖ്യയെ അപേക്ഷിച്ച് നോക്കുമ്പോൾ ഈ ജില്ലയിലെ ജനസംഖ്യ മറ്റ് ഏഴ് ജില്ലകളിലേക്കാൾ വളരെ കുറവാണ്‌. പക്ഷേ, വിസ്തീർണ്ണത്തെ അപേക്ഷിച്ച് നോക്കുമ്പോൾ ഇത് രണ്ടാമത്തെ വലിയ ജില്ലയാണ്‌. 229  സ്ക്വയർ കി.മി ആണ്‌ ഇതിന്റെ വിസ്തീർണ്ണം. 

## ജില്ല ജനസംഖ്യ ചരിത്രം
*1940 6,885 ( ദേശീയജനസംഖ്യയുടെ  11.4% ശതമാനം)
*1950 6,196 ( ദേശീയജനസംഖ്യയുടെ 10.3%  ശതമാനം)
*1960 6,196 ( ദേശീയജനസംഖ്യയുടെ  9.7% ശതമാനം)
*1970 6,206 ( ദേശീയജനസംഖ്യയുടെ 8.4%  ശതമാനം)
*1981 7,905 ( ദേശീയജനസംഖ്യയുടെ 8.2%  ശതമാനം)
*1991 9,016 ( ദേശീയജനസംഖ്യയുടെ 7.7%  ശതമാനം)
*2001 10,696 ( ദേശീയജനസംഖ്യയുടെ  7.8% ശതമാനം)
## പുറം കണ്ണികൾ

***Map and aerial photos**:
**Street map: Street map from Mapquest, MapPoint  or Google
**Satellite images: Google - image not yet available
*Coordinates:
കുറ്റ്യാടി ഗ്രാമപഞ്ചായത്ത്

കോഴിക്കോട് ജില്ലയിലെ വടകര താലൂക്കിലെ ഒരു ഗ്രാമപഞ്ചായത്താണ് *'കുറ്റ്യാടി*. കുറ്റ്യാടി പട്ടണമാണ് ഈ പഞ്ചായത്തിന്റെ സിരാകേന്ദ്രം

## അതിരുകൾ
*കിഴക്ക് : കാവിലുംപാറ പഞ്ചായത്ത്
*പടിഞ്ഞാറ് : കായക്കൊടി
*തെക്ക് : മരുതോംകര പഞ്ചായത്ത്
*വടക്ക് : നരിപ്പറ്റ പഞ്ചായത്ത്

## പ്രധാനസ്ഥാപനങ്ങൾ
### വിദ്യാഭ്യാസസ്ഥാപനങ്ങൾ
*കുറ്റ്യാടി ഗവ. ഹയർസെക്കൻഡറി സ്കൂൾ

### മറ്റ് സ്ഥാപനങ്ങൾ
കുറ്റ്യാടി താലൂക്ക് ഗവ. ആശുപത്രി, 
കുറ്റ്യാടി സർക്കിൾ ആപ്പീസ്,

## പ്രധാന പ്രദേശങ്ങൾ
കുറ്റ്യാടി പഞ്ചായത്തിൽ ഉൾപ്പെടുന്ന പ്രധാന പ്രദേശങ്ങൾ താഴെ കൊടുക്കുന്നു
*കുറ്റ്യാടി
*തളീക്കര(തളിയിൽ)
*അടുക്കത്ത്‌
*കള്ളാട്
*വടയം
*നടുപ്പൊയിൽ
*പശുക്കടവ്

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ദക്ഷിണ കന്നഡ ജില്ല

കർണാടക സംസ്ഥാനത്തിന്റെ തെക്ക് ഭാഗത്തായി സ്ഥിതിചെയ്യുന്ന ഒരു തീരദേശജില്ലയാണ്‌  **ദക്ഷിണ കന്നഡ ജില്ല** (തുളു/കന്നഡ: ದಕ್ಷಿಣ ಕನ್ನಡ) സൌത്ത് കനറ എന്ന ഒരു പേരും ഈ ജില്ലയ്ക്കുണ്ട്. ഈ ജില്ലയുടെ ആസ്ഥാനം മംഗലാപുരം ആണ്‌. ജില്ലയിലെ ഏറ്റവും വലിയതും സംസ്ഥാനത്തെ രണ്ടാമത്തെയും നഗരമാണ് മംഗലാപുരം. മംഗളൂരു, പുത്തൂർ, ബെൾത്തംഗഡി, ബംട്വാള, സുള്ളിയ എന്നിവയാണ് താലൂക്കുകൾ. പുത്തൂർ ഏറ്റവും വലിയ രണ്ടാമത്തെ പട്ടണമാണ്. വടക്ക് ഉഡുപ്പി ജില്ല, വടക്ക് കിഴക്ക് ചിക്കമഗളൂർ, കിഴക്ക് ഹാസൻ, തെക്ക് കിഴക്ക് കുടക് ജില്ല, തെക്ക് കാസർഗോഡ് ജില്ല പടിഞ്ഞാറ് അറബിക്കടൽ എന്നിവയാണ്‌ ദക്ഷിണ കന്നഡ ജില്ലയുടെ അതിർത്തികൾ.
[thumb|ദക്ഷിണ കന്നഡ ജില്ല [കർണാടക സംസ്ഥാനത്തിന്റെ ഭൂപടത്തിൽ ]]

## ചരിത്രം
1799ൽ നാലാം മൈസൂർ യുദ്ധത്തിൽ മരിച്ചതോടു കൂടി ടിപ്പുവിൻറെ കൈവശമുണ്ടായിരുന്ന *കന്നഡ*(കെനറ) ജില്ല ബ്രിട്ടിഷ് ഈസ്റ്റ് ഇന്ത്യാ കമ്പനിയുതെ അധീനതയിലായി. 1859ൽ *കന്നഡ*(കെനറ) ജില്ല രണ്ടായി വിഭജിച്ച് *ദക്ഷിണ കന്നഡ* എന്നും *ഉത്തര കന്നഡ* എന്നും വേർതിരിക്കപ്പെട്ടു. *ദക്ഷിണ കന്നഡ* മദ്രാസ് സംസ്ഥാനത്തിൻറെ കീഴിലായപ്പോൾ *ഉത്തര കന്നഡ* *ബോംബേ* സംസ്ഥാനത്തിൻറെ കീഴിലായി. അമിന്ദിവി ദ്വീപസമൂഹം (ലക്ഷദ്വീപ്), കുന്ദാപുർ, കാസർകോട്, മംഗലൂര്, ഉഡുപ്പി, ഉപ്പിനംഗഡി (പുത്തൂർ) എന്ന ആറ് താലൂക്കുകൾ അടങ്ങിയ വലിയ ജില്ലയായിരുന്നു *ദക്ഷിണ കന്നഡ*.

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:കേരളാതിർത്തിയോടു ചേർന്ന കർണ്ണാടകത്തിലെ ജില്ലകൾ
വർഗ്ഗം:മൈസൂർ ഡിവിഷൻ
സി.എസ്. സുബ്രഹ്മണ്യൻ പോറ്റി

അദ്ധ്യാപകൻ, കവി, വിവർത്തകൻ, സാമൂഹ്യപരിഷ്കർത്താവ് എന്നീ നിലകളിൽ പ്രശസ്തനാണ് **സി.എസ്. സുബ്രമണ്യൻ പോറ്റി**.
മലയാളത്തിൽ വിലാപകാവ്യത്തിന്റെ സങ്കേതങ്ങളെ പൂർണ്ണമായുൾക്കൊണ്ട് രചിക്കപ്പെട്ട ആദ്യ വിലാപകാവ്യമാണ് സുബ്രമണ്യൻ പോറ്റിയുടെ 'ഒരു വിലാപം' (1903). 
  ബങ്കിം ചന്ദ്ര ചാറ്റർജിയുടെ കൃതികൾ ആദ്യമായി മലയാളത്തിലേക്ക് വിവർത്തനംചെയ്യുന്നത് സുബ്രഹ്മണ്യൻ പോറ്റിയാണ്. ''ദുർഗ്ഗേശനന്ദിനി''യുടെ മലയാളവിവർത്തനം, മാത്യു ആർനോൾഡിന്റെ സൊറാബ് ആൻഡ് റുസ്തത്തിന്റെ പദ്യപരിഭാഷ(1918) തുടങ്ങിയവ മലയാളത്തിലെ മികച്ച വിവർത്തനമാതൃകകളാണ്.

## ജീവിത രേഖ
*1875 ജനനം
*1898 കരുനാഗപ്പള്ളി സർക്കാർ സ്കൂളിലെ അധ്യാപക ജോലി രാജിവച്ചു
*1903 'ഒരു വിലാപം'
*1907 ബി.എ. വിജയിച്ചു
*1908 യൂണിവേഴ്സിറ്റി കോളേജിലെ അധ്യാപകൻ
*1909 സർക്കാർ സർവീസിൽ
*1912 എം.എ. ജയിച്ചു
*1917 കരുനാഗപ്പള്ളിയിൽ ഇംഗ്ലീഷ് സ്കൂൾ സ്ഥാപിച്ചു
*1937 കരുനാഗപ്പള്ളി ഇംഗ്ലീഷ് ഹൈസ്കൂൾ ഹെഡ്മാസ്റ്ററായി വിരമിച്ചു
*1954 മരണം
## ഒരു വിലാപം
മലയാളത്തിൽ വിലാപകാവ്യപ്രസ്ഥാനം ആരംഭിക്കുന്നത് ‘ഒരു വിലാപം’ എന്ന കൃതിയിലൂടെയാണ്.  1903 ൽ,  വിയോഗിനീവൃത്തത്തിൽ രചിച്ച കൃതിക്ക് 190 ശ്ളോകങ്ങളാണുള്ളത്.  തന്റെ പ്രഥമ പുത്രിയുടെ അകാലമൃത്യുവിൽ തകർന്നുപോയ കവി ജീവിതത്തിന്റെ വിയോഗവ്യഥയെ നേരിടുന്നതാണ് ഇതിമ്റെ ഉള്ളടക്കം. 21ാമത്തെ വയസ്സിലാണ് സി.എസ് ഈ രചന നിർവഹിച്ചത്. 
## സാമൂഹ്യ പ്രവർത്തനം
ജോലിയുടെ ആദ്യവർഷത്തിൽ തന്നെ നാല്പതോളം പ്രാഥമിക വിദ്യാലയങ്ങൾ താലൂക്കിൽ ആരംഭിക്കാൻ പോറ്റി നേതൃത്വം നൽകി. കരുനാഗപ്പള്ളിയിൽ ആദ്യമായി ഇംഗ്ലീഷ് മീഡിയം സ്കൂൾ സ്ഥാപിച്ചത്(1917) അദ്ദേഹമാണ്. സ്ഥലവും കെട്ടിടവും അദ്ദേഹം തന്നെ സംഭാവന നൽകി. അത് ഹൈസ്കൂളായി ഉയർത്തിയതും അദ്ദേഹത്തിന്റെ ശ്രമഫലമായാണ്. കരുനാഗപ്പള്ളിയിൽ താലൂക്ക് കച്ചേരിക്കടുത്ത് പോലീസ് സ്റ്റേഷനു വേണ്ട സ്ഥലവും സൗജന്യമായി നൽകി. സ്വജാതിക്കാർ എതിർത്തിട്ടും അരയസമുദായത്തിനു വേണ്ട സഹായസഹകരണങ്ങൾ നൽകി. തിരുവിതാംകൂറിലെ ആദ്യ സർക്കാർ ഫിഷറീസ് നൈറ്റ് സ്കൂൾ ചെറിയഴീക്കലിൽ സ്ഥാപിക്കാൻ മുൻകൈ എടുത്തു. മുക്കുവരുടെ വിദ്യാഭ്യാസത്തിനു വേണ്ടിയായിരുന്നു സ്കൂൾ ആരംഭിച്ചത്. 1921-ൽ കരുനാഗപ്പള്ളിയിൽ അരയവംശപരിപാലന യോഗത്തിന്റെ നാലാമതു വാർഷികത്തിൽ പോറ്റിയാണു അദ്ധ്യക്ഷത വഹിച്ചത്. കരുനാഗപ്പള്ളി ഇംഗ്ലീഷ് സ്കൂളിൽ സംഘടിപ്പിച്ച വിദ്യാലയദിനാഘോഷത്തിൽ ബ്രാഹ്മണ-പുലയ വ്യത്യാസമില്ലാതെ എല്ലാ കുട്ടികളേയും ഒരേ പന്തിയിലിരുത്തിയാണ് സദ്യ നൽകിയത്. തിരുവിതാംകൂറിൽ അവർണ-സവർണ വ്യത്യാസമില്ലാതെ നടത്തിയ ആദ്യ സദ്യ ഇതായിരുന്നു.
## കൃതികൾ
* ഒരു വിലാപം (1903)
* ആർദ്രാവതാരം (1927)

## അവലംബം

## പുറം കണ്ണികൾ
*സി.എസ് തുറന്നിട്ട ജാലകം - ഡോ.വള്ളിക്കാവ് മോഹൻദാസ്
* ഒരു വിലാപം
വർഗ്ഗം:മലയാളകവികൾ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
ഇങ്ക്‌സ്കേപ്പ്

വെക്ടർ ഗ്രാഫിക്സ് (അടിസ്ഥാനമായി നേർവരകൾക്ക്‌ കമ്പ്യൂട്ടർ ഗ്രാഫിക്‌സിൽ പ്രാധാന്യം കൊടുക്കുന്ന രീതി) ചെയ്യാൻ ഉപയോഗിക്കുന്ന ഒരു സ്വതന്ത്ര സോഫ്റ്റ്‌വെയർ ആണു് **ഇങ്ക്സ്കെയ്പ്**. എക്സ്.എം.എൽ സ്വീകാര്യതയുള്ള വെക്ടർ ചിത്രങ്ങളുടെ ദ്വിമാന ചിത്രീകരണത്തിനു് ഉപയോഗിക്കുന്ന ഒരു കമ്പ്യൂട്ടർ ഘടനയായ എസ്.വി.ജി. (സ്കെയിലബിൾ വെക്ടർ ഗ്രാഫിക്സ്) 1.1 സ്റ്റാൻഡേർഡ് പിന്തുണ ഇൻക്‌സ്കെയിപ്പിനുണ്ടു്.
ഗ്നു സാർവ്വജനിക അനുമതിപത്രം അനുസരിച്ചാണ്‌ ഇത് വിതരണം ചെയ്യപ്പെടുന്നത്. എക്സ്.എം.എൽ , എസ്.വി.ജി, സി.എസ്.എസ്. മാനദണ്ഡങ്ങൾ അനുസരിച്ചുകൊണ്ടുതന്നെ ഒരു ശക്തമായ ഗ്രാഫിക്സ് ഉപകരണമായി നിലകൊള്ളുക എന്നതാണ്‌ ഇതിന്റെ ലക്ഷ്യം.
thumb|right|ഇൻക് സ്കെയ്പിൽ വരച്ച ചിത്രം
ലിനക്സ് പോലെയുള്ള യൂണിക്സ് സമാന ഓപ്പറേറ്റിങ്ങ് സിസ്റ്റങ്ങൾ, മൈക്രോസോഫ്റ്റ് വിൻഡോസ് എന്നിവ കൂടാതെ മാക് ഓ.എസ്. ടെൻ ഉം പ്രവർത്തിക്കുന്ന ഒരു ബഹുപ്ലാറ്റ്ഫോം ആപ്ലിക്കേഷനാണ്‌ ഇങ്ക്‌സ്കേപ്പ്. ഇതിന്റെ എസ്.വി.ജി, സി.എസ്.എസ്., എന്നിവയുടെ പിന്തുണ പൂർണ്ണമല്ല. ആനിമേഷനുള്ള പിന്തുണ ഇതുവരെ ഇതിൽ ചേർക്കപ്പെട്ടിട്ടില്ല. പതിപ്പ് 0.47 മുതൽ എസ്.വി.ജി., ഫോണ്ടുകൾ നിർമ്മിക്കുവാനുള്ള അടിസ്ഥാന സൗകര്യം ഉൾപ്പെടുത്തിയിട്ടുണ്ട്. ഇങ്ക്‌സ്കേപ്പ് ബഹുഭാഷകൾ, പ്രത്യേകിച്ച് സങ്കീർണ്ണ ലിപികളെ പിന്തുണയ്ക്കുന്നുണ്ട്. ഈ സൗകര്യം ഇപ്പോഴത്തെ പല കൊമേഴ്സ്യൽ സോഫ്റ്റ്‌വെയറുകളിൽ പോലും ഉൾക്കൊള്ളിക്കപ്പെട്ടിട്ടില്ല എന്നത് ശ്രദ്ധേയമാണ്‌.

## ഉപയോഗം
ഇതുപയോഗിച്ച് ത്രിമാനദൃശ്യങ്ങൾ നിർമ്മിക്കാം. സ്കൂളുകൾക്കുമുന്നിൽ സാധാരണ വയ്ക്കാറുള്ള ഗേറ്റുകൾ ഡിസൈൻ ചെയ്യാൻ ഇത് സഹായിക്കുന്നു.
## ചിത്രശാല

File:Inkscapesplash.png|Splash page for v0.46
File:Inkscapemain.png|Main window
File:Openinkscape.png|File menu
File:Inkscape 1.2 Screenshot On Xubuntu 20.04.png|Edited a old SVG File


File:Spain.Girona.Catedral.svg|Cathedral plan
File:Playstation3vector.svg|Gaming console
File:Floral_01_nevit.svg|Floral drawing with Inkscape
File:Stardesconfied.svg|Simple Smile created with Inkscape
File:Mahuri.svg|Manga drawing created with Inkscape
File:Silversmith-inkscape.svg|Raster to vector comparison


## അവലംബം

വർഗ്ഗം:സ്വതന്ത്ര ഗ്രാഫിക്സ് സോഫ്റ്റ്‌വെയറുകൾ
ജി.എച്ച്.എസ്. കരുനാഗപ്പള്ളി

കരുനാഗാപ്പള്ളി നഗരത്തിന്റെ ഹൃദയഭാഗത്തായി സ്ഥിതി ചെയ്യുന്ന ഒരു എയ്ഡഡ് വിദ്യാലയമാണ് **സി .എസ്. സുബ്രഹ്മണ്യൻ പോറ്റി മേമ്മോറിയൽ ഗേൾസ് ഹൈസ്കൂൾ, കരുനാഗപ്പള്ളി‍**.  **ഗേൾസ് ഹൈസ്കൂൾ** എന്ന പേരിലാണ് പൊതുവെ അറിയപ്പെടുന്നത്. സി.എസ്. സുബ്രഹ്മണ്യൻ പോറ്റി 1916-ൽ  സ്ഥാപിച്ച ഈ വിദ്യാലയം കൊല്ലം ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.

## ചരിത്രം
വിദ്യാഭ്യാസത്തിനായി മൈലുകൾ താണ്ടി പോകേണ്ടിയിരുന്ന കാലത്ത് നാട്ടുകാർക്ക് ഒരു സ്കൂൾ എന്ന ആശയം നടപ്പിലാക്കികൊണ്ട് കരുനാഗപ്പള്ളി പടനായർകുളങ്ങര വടക്ക് വെള്ളിമന ഇല്ലത്ത് സി.എസ്. സുബ്രഹ്മണ്യൻ പോറ്റി 1916-ൽ ഇംഗ്ലീഷ് സ്കൂൾ ആയിട്ടാണ് ഈ സ്കൂൾ ആരംഭിച്ചത്. 1962-ൽ വേർതിരിച്ച് ഗേൾസ് ഹൈസ്കൂൾ നിലവിൽ വന്നു.   

കരുനാഗപ്പള്ളി, കുലശേഖരപുരം, ആലപ്പാട്, തൊടിയൂർ, മൈനാഗപ്പള്ളി, തഴവ, പന്മന പ‍‍ഞ്ചായത്തുകളിൽനിന്നുളള കുട്ടികൾ ഇവിടെ പഠിക്കുന്നു.

## ഭൗതികസൗകര്യങ്ങൾ
മൂന്ന് ഏക്കർ ഭൂമിയിലാണ് ഈ വിദ്യാലയം സ്ഥിതി ചെയ്യുന്നത്. ഹൈസ്കൂളിന് 7 കെട്ടിടങ്ങളിലായി 35 ക്ലാസ് മുറികളുണ്ട്. അതിവിശാലമായ ഒരു കളിസ്ഥലവും വിദ്യാലയത്തിനുണ്ട്.

ഹൈസ്കൂളിന് 2 കമ്പ്യൂട്ടർ ലാബുകളുണ്ട് ഇവിടെ. രണ്ട് ലാബുകളിലുമായി ഏകദേശം ഇരുപതിയ‍ഞ്ചോളം കമ്പ്യൂട്ടറുകളുമുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. റഫറൻസ് ഗ്രന്ഥങ്ങൾ ഉൾപ്പെടെ 6500-തോളം ഗ്രന്ഥങ്ങളും 200-ഓളം വിദ്യാഭ്യാസ സി.ഡി.കളും ഉളള വായനശാലയിൽ  അ‍ഞ്ച് വാർത്താപത്രങ്ങളും ആനുകാലികങ്ങളും ലഭ്യമാണ്. സയൻസ് വിഷയങ്ങളുടെ പഠനത്തിന് സുസജ്ജമായ ലാബും ഇവിടെ ഉണ്ട്. ക്ലബ് പ്രവർത്തനങ്ങൾക്കായി 200 പേർക്ക് ഇരിക്കാവുന്ന സെമിനാർ ഹാളും ഒരുക്കിയിട്ടുണ്ട്.

## പാഠ്യേതര പ്രവർത്തനങ്ങൾ
* സ്കൗട്ട് & ഗൈഡ്സ്
* എൻ.സി.സി
* ക്ലാസ് മാഗസിൻ
* വിദ്യാരംഗം കലാ സാഹിത്യ വേദി
* ജൂനിയര് റഡ്ക്രോസ് 
* പരിസ്ഥിതി ക്ലബ്
* കണ്സൂമര് ക്ലബ്
* കരിയര് ക്ലബ്
* വിഷയക്ലബ്ബുകള് (മലയാളം, ഇംഗ്ലീഷ്, ഹിന്ദി, ചരിത്രം, സയന്സ്, ഐ.ടി, സംസ്കൃതം, അറബി)

## ഭരണം
കരുനാഗാപ്പള്ളി, കുലശേഖരപുരം, ആലപ്പാട്, തൊടിയൂർ, മൈനാഗപ്പള്ളി, തഴവ, പന്മന പ‍‍ഞ്ചായത്തുകളിൽനിന്ന് ഒരു രൂപ അംഗത്വഫീസ് നൽകി അംഗമാകുന്നവർ ചേർന്ന് തെരഞ്ഞെടുക്കുന്ന ഒമ്പതംഗ ഭരണസമിതി അഞ്ച് വർഷക്കാലം ഭരണം നടത്തുന്നു. ഭരണസമിതി സെക്രട്ടറിയാണ് മാനേജർ. കേരള മത്സ്യഫെഡ് മുൻചെയർമാൻ അഡ്വ. വി.വി.ശശീന്ദ്രനാണ് ഇപ്പോൾ സ്കൂളിന്റെ മാനേജർ.

## ഭരണസമിതി അംഗങ്ങൾ

#ശ്രീ. കെ. ജയദേവൻ പിളള. (പ്രസിഡണ്ട്)
#ശ്രീ. അഡ്വ. വി.വി. ശശീന്ദ്രൻ (മാനേജർ)
#ശ്രീ. ഡി. രാജൻ
#ശ്രീ. എൻ. ജയചന്ദ്രൻ
#ശ്രീ. ടി.എന്. ശിവരാമകൃഷ്ണപിളള
#ശ്രീമതി.  രാജമ്മ ബാസ്കരൻ

## മുൻ സാരഥികൾ

### സ്കൂളിന്റെ മുൻ മാനേജർമാർ
* ശ്രീ. എസ്.എൻ.കൃഷ്ണ പിളള
* ശ്രീ. എസ്. ഗോപാല പിളള
* ശ്രീ. വിജയ ഭവനത് കൃഷ്ണനുണ്ണിത്താൻ
* ശ്രീ. കണ്ണമ്പള്ളി പരമേശ്വരൻ പിളള
* ശ്രീ.പി. ഉണ്ണികൃഷ്ണപിളള

### സ്കൂളിന്റെ മുൻ പ്രധാനാദ്ധ്യാപകർ

## പ്രശസ്തരായ പൂർവവിദ്യാർത്ഥികൾ

## വഴികാട്ടി
*  കരുനാഗപ്പള്ളി പട്ടണത്തിൽ നിന്ന് 500 മീറ്റർ വടക്ക്മാറി ദേശീയപാത 544-ന്റെ പടി‍‍‍ഞ്ഞാറ് ഭാഗത്തായി സ്ഥിതിചെയ്യുന്നു.  
* കൊല്ലം പട്ടണത്തിൽ നിന്ന് 25 കി.മി വടക്ക്
ടി.എസ്. എലിയറ്റ്

ഇരുപതാം നൂറ്റാണ്ടിലെ ഏറ്റവും പ്രധാന കവിയായി കരുതപ്പെടുന്ന **തോമസ് സ്റ്റീംസ് എലിയറ്റ്** അഥവാ** ടി.എസ്. എലിയറ്റ് ** ഒരു ആഗ്ലോ/അമേരിക്കൻ കവിയും നാടകകൃത്തും സാഹിത്യ വിമർശകനുമായിരുന്നു. ആധുനികതാപ്രസ്ഥാനത്തിലെ പ്രധാന കൃതികളിലൊന്നായ അദ്ദേഹത്തിന്റെ പ്രശസ്തമായ കവിതകളിൽ ആദ്യത്തേതായ ജെ. ആൽഫ്രെഡ് പ്രുഫ്രോക്കിന്റെ പ്രേമഗാനം(The Love Song of J. Alfred Prufrock)‌ എഴുതുവാൻ ആരംഭിച്ചത് 1910 ഫെബ്രുവരിയിലും പ്രസിദ്ധീകരിക്കപ്പെട്ടത് 1915 ജൂണിൽ ഷിക്കാഗോയിൽ വച്ചും ആയിരുന്നു. ഇതിനു ശേഷം ഗെറോണ്ടിയോൺ(1920), ദ വേയ്സ്റ്റ് ലാന്റ്(1922), ദ ഹോളോ മെൻ(1925), ആഷ് വെനസ്ഡേ (1930), ഓൾഡ് പൊസ്സംസ് ബുക്ക് ഒഫ് പ്രാക്റ്റിക്കൽ ക്യാറ്റ്സ്(1939), ഫോർ ക്വാർട്രെറ്റ്സ്(1945) എന്നിങ്ങനെ ഇംഗ്ലീഷ് ഭാഷയിലെ തന്നെ ഏറ്റവും പ്രശസ്തങ്ങളായ ഒരു കൂട്ടം കവിതകളാണ് അദ്ദേഹം എഴുതിയത്. അതേപോലെ ഇദ്ദേഹം രചിച്ച ഏഴ് നാടകങ്ങളും പ്രശസ്തങ്ങളാണ്, പ്രത്യേകിച്ചും മർഡർ ഇൻ ദ കദീഡ്രൽ(1935), ദ കോക്റ്റെയ്ല് പാർട്ടി(1949) എന്നി നാടകങ്ങൾ. 

1948-ൽ ഇദ്ദേഹത്തിന് സാഹിത്യത്തിനുള്ള നോബൽ സമ്മാനവും ഓർഡർ ഓഫ് മെറിറ്റും ലഭിച്ചു.

## അവലംബം


വർഗ്ഗം:1888-ൽ ജനിച്ചവർ
വർഗ്ഗം: 1965-ൽ മരിച്ചവർ
വർഗ്ഗം:സെപ്റ്റംബർ 26-ന് ജനിച്ചവർ
വർഗ്ഗം:ജനുവരി 4-ന് മരിച്ചവർ
വർഗ്ഗം:നാടകകൃത്തുക്കൾ
വർഗ്ഗം:നിരൂപകർ
വർഗ്ഗം:ആംഗ്ലോ-ഇന്ത്യൻ കവികൾ
അൽഫോൻസ് ജോസഫ്

മലയാളചലച്ചിത്രവേദിയിലെ ഒരു സംഗീതസം‌വിധായകനും ഗായകനുമാണ് **അൽഫോൻസ് ജോസഫ്**. ഭദ്രൻ സം‌വിധാനം ചെയ്ത *വെള്ളിത്തിര* എന്ന ചിത്രത്തിലൂടെയാണ് അൽഫോൻസ് ചലച്ചിത്രസംഗീതലോകത്തേയ്ക്ക് കടന്ന് വന്നത്. പത്തിലധികം ഗാനങ്ങൾ ആലപിച്ചിട്ടുണ്ട്.

മങ്ങാട് കെ. നടേശന്റെ (എ.ഐ.ആർ) കീഴിൽ ഇദ്ദേഹം ശാസ്ത്രീയസംഗീതം അഭ്യസിച്ചിട്ടുണ്ട്. പിന്നീട് ലണ്ടൻ ട്രിനിറ്റി കോളേജ് ഓഫ് മ്യൂസിക്കിൽ നിന്ന് ഇദ്ദേഹം ക്ലാസിക്കൽ ഗിത്താറിൽ 7-ആം ഗ്രേഡും വെസ്റ്റേൺ മ്യൂസിക് തിയറിയിൽ 5-ആം ഗ്രേഡും നേടി.

കോഴിക്കോട് സർവ്വകലാശാലയുടെ കലാപ്രതിഭ പട്ടം 1990-ലും 1992-ലും അൽഫോൻസ് ജോസഫിന് കിട്ടിയിട്ടുണ്ട്. റെക്സ്ബാൻഡ് എന്നൊരു സംഗീതഗ്രൂപ്പിന്റെ ലീഡ് ഗിത്താറിസ്റ്റും ഗായകനുമായിരുന്നു അൽഫോൻസ്. ഇവർ ചില ആൽബങ്ങളും പുറത്തിറക്കിയിട്ടുണ്ട്.

ജലോത്സവം എന്ന ചിത്രത്തിലെ *കേരനിരകളാടും* എന്ന ഗാനത്തിന് കേരള സർക്കാരിന്റെ ഫിലിം ക്രിട്ടിക്സ് പുരസ്കാരവും അൽഫോൻസ് ജോസഫിന് ലഭിച്ചിട്ടുണ്ട്.

## സം‌ഗീതം നൽകിയ സിനിമകൾ

#വെള്ളിത്തിര (2003)
#മഞ്ഞ് പോലൊരു പെൺകുട്ടി (2004)
#ജലോത്സവം (2004)
#ഇരുവട്ടം മണവാട്ടി (2005)
#അതിശയൻ (2007)
#ബിഗ് ബി (2007)
#ബ്ലാക്ക്‌ ക്യാറ്റ് (2007)
#പച്ചമരത്തണലിൽ (2008)

## പുറത്തേയ്ക്കുള്ള കൊളുത്തുകൾ
* Alphons' Profile on the Official Website of Super Star 2 
* 

വർഗ്ഗം:1973-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മലയാളചലച്ചിത്രപിന്നണിഗായകർ
ഉപാപചയം

ജീവജാലങ്ങളിൽ ജീവൻ നിലനിർത്തുന്നതിനായി തുടർച്ചയായി ഉണ്ടാകുന്ന രാസമാറ്റങ്ങളാണ് ഉപാപചയം. ഉപാപചയം ജീവജാലങ്ങളിലെ അവയവയവും വ്യവസ്ഥയും വളരുവാനും പ്രത്യുത്പാദനം നടത്തുന്നതിനും, ശരീര ഘടന നിലനിർത്തുന്നതിനും, ചുറ്റുപാടിനോട് പ്രതികരിക്കുന്നതിനുമുള്ള കഴിവ് നൽകുന്നു. ചയാപചയത്തിനെ ജൈവ വസ്തുക്കളിൽ ജീവദ്രവ്യത്തിനു സംഭവിക്കുന്ന രാസപരിണാമങ്ങൾ, (ഉദാ: ശരീര കോശങ്ങളിൽ ശ്വസനം മൂലമുണ്ടാകുന്ന ഊർജ്ജം) ശരീരത്തിൽ ആഹാരരസങ്ങൾ ധാതുരൂപേണ ഓജസ്സായും മാംസമായും പരിണമിക്കുന്ന പ്രക്രിയ (ഉദാ: ന്യൂക്ലിക്ക് ആസിഡ്, പ്രോട്ടീൻ എന്നിവയുടെ നിർമ്മാണം) എന്നിങ്ങനെ രണ്ടായി തരം തിരിക്കാം.

രാസവസ്തുക്കൾ പടിപടിയായി എൻസൈമുകളുടെ സഹായത്തോടെ ശരീരത്തിനാവശ്യമായ രാസവസ്തുക്കളായി മാറുന്നു. രാസവസ്തുക്കളുടെ സ്വപ്രവർത്തനങ്ങളുടെ തോത് നിയന്ത്രിക്കുവാൻ എൻസൈമുകൾ സഹായിക്കുന്നു, സ്വന്തമായി ചേർന്ന് വലിയതോതിലുള്ള ഊർജ്ജം ഉളവാക്കുന്ന രാസപ്രക്രിയ ഇതുമൂലം തടയുകയും ചെയ്യുന്നു. മാത്രമല്ല രാസപ്രവർത്തനങ്ങൾ പെട്ടെന്നും ഉപയോഗിക്കപ്പെടേണ്ട രീതിയിലേക്കും മാറ്റുകയും ചെയ്യുന്നു. ചയാപചയത്തിൽ കോശസ്ഥലങ്ങളിലുണ്ടാകുന്ന മാറ്റങ്ങളും ഈ എൻസൈമുകൾ നിയന്ത്രിക്കുന്നു.

ചയാപചയം ജീവജലങ്ങൾക്ക് എതു വസ്തുവാണ് പോഷകങ്ങൾ എന്നും ഏതു വസ്തുവാണ് വിഷം (ഹാനികരം) എന്നുള്ള വിവേചന ശക്തി നൽകുന്നു. ഒരു ജീവജാലത്തിന് ഹാനികരമാകുന്നത് മറ്റൊന്നിന് പോഷകമാകാം.

## അവലംബം

വർഗ്ഗം:ഉപാപചയം
ടി.എൻ. പ്രകാശ്

മലയാളത്തിലെ ഉത്തരാധുനിക ചെറുകഥാകൃത്തുക്കളിൽ ഒരാളാണ്‌ **ടി.എൻ. പ്രകാശ്‍**.  മികച്ച കഥക്കുള്ള കേരള സാഹിത്യ അക്കാദമി പുരസ്കാരം അടക്കം  നിരവധി പുരസ്കാരങ്ങൾ നേടിയിട്ടുണ്ട്. കഥ, നോവൽ എന്നിവയ്ക്ക്‌ പുറമേ നാടകങ്ങൾ, റേഡിയോ നാടകങ്ങൾ, ബാല സാഹിത്യം, അനുഭവക്കുറിപ്പുകഠൾ, ജീവചരിത്രം, യാത്ര എന്നീ
വിഭാഗങ്ങളിലായി 40-ഓളം കൃതികൾ പ്രസിദ്ധീകരിച്ചിടടണ്ട്‌. കേന്ദ്ര സാംസ്ലാരികവകുപ്പിന്റെ സീനിയർ ഫെലോഷിപ്പ്‌ ലഭിച്ചിട്ടുണ്ട്‌. കേരള സാഹിത്യ അക്കാദമി അംഗവും കേന്ദ്രസാഹിത്യ അക്കാ
ദമി ഉപദേശകസമിതി അംഗവുമായിരുന്നു.

## ജീവിതരേഖ
കണ്ണൂർ ജില്ലയിലെ വലിയന്നൂരിൽ ജനിച്ചു. അച്ഛൻ എം.കൃഷ്ണൻ നായർ അമ്മ എം. കൗസല്യ..  2005-ൽ “താപം' എന്ന ചെറുകഥാസമാഹാരത്തിന്‌ മികച്ച ചെറുകഥാ സമാഹാരത്തിനുള്ള കേരള സാഹിത്യ അക്കാദമി അവാർഡ്‌ ലഭിച്ചു. 2006 വരെ പള്ളിക്കുന്ന്‌ ഗവ. ഹയർസെക്കൻഡറി സ്ക്കൂളിൽ ഗണിതശാസ്ത്ര അധ്യാപകനായിരുന്നു. തുടർന്ന്‌ കണ്ണൂർ സൗത്ത്‌
എ.ഇ.ഒ. ആയി. തലശ്ശേരി ഡി.ഇ ഒ. ആയാണ്‌ വിരമിച്ചത്.

2024 മാർച്ച് 24ന് മസ്തിഷ്കാഘാതം മൂലം മരണമടഞ്ഞു. 
ഭാര്യ: വി. ഗീത മക്കൾ പ്രഗീത്‌,  തീർഥ
## കൃതികൾ
*കൈകേയി
*തണൽ
*ചന്ദന
*തെരഞ്ഞെടുത്ത കഥകൾ
*താജ്‍മഹൽ
*താപം
*വളപട്ടണംപാലം;
*ദശാവതാരം
* ഇന്ത്യയുടെ ഭൂപടം
*സ്നേഹദൃശ്യങ്ങഠം
* സരന്ദര്യലഹരി;
*കൈകേയി
* വിധവകളുടെ വിട്‌
* കിളിപ്പേച്ച്‌ കേക്കവാ
* നട്ടാൽ മുളയ്ക്കുന്ന നുണകഠം, 
* തൊട്ടാൽ പൊള്ളുന്ന സത്യങ്ങൾ
## പുരസ്കാരങ്ങൾ
*അബുദാബി ശക്തി അവാർഡ് 
*ചെറുകഥാ ശതാബ്ദി അവാർഡ്
*മുണ്ടശ്ശേരി അവാർഡ്
*വി.ടി. ഭട്ടതിരിപ്പാട് അവാർഡ്
*മികച്ച ചെറുകഥക്കുള്ള കേരള സാഹിത്യ അക്കാദമി അവാർഡ് (2005) താപം എന്ന ചെറുകഥാ സമാഹാരത്തിന്‌ 

## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:2024-ൽ മരിച്ചവർ
വർഗ്ഗം:മാർച്ച് 24-ന് മരിച്ചവർ
ആവാസ വിജ്ഞാനം

ജീവജാലങ്ങൾ തമ്മിലുള്ളതും  അവയും പരിസ്ഥിതിയുമായുള്ളതുമായ ബന്ധങ്ങളെ കുറിച്ചുള്ള പഠനമാണ് **ആവാസ വിജ്ഞാനം**. ഇത് **പരിതഃസ്ഥിതിക ശാസ്ത്രം** എന്നും അറിയപ്പെടാറുണ്ട്. ജീവജാലങ്ങളുടെ വൈവിധ്യം, വിതരണം, അളവ് (ജൈവപിണ്ഡം), എണ്ണം (ജനസംഖ്യ) എന്നിവയും ആവാസ വ്യവസ്ഥക്കുള്ളിലേയും ആവാസ വ്യവസ്ഥകൾ തമ്മിലുള്ളതുമായ മത്സരങ്ങൾ എന്നീ മേഖലകളാണ് ആവാസ വിജ്ഞാനത്തിന്റെ വിവിധ ഭാഗങ്ങൾ. 
എല്ലാ തരത്തിലുള്ള ജൈവവൈവിധ്യവും ഇതിലുൾപ്പെടുന്നു. പരിസ്ഥിതിയെ  മൂന്നായി തരം തിരിക്കാം - ഭൌതീകം,ജീവപരം, സാമൂഹികം.

മറ്റുപല സ്വാഭാവികശാസ്ത്രത്തെപ്പോലെ, സാമാന്യവിശകലനത്തിൽ ആവാസ വിജ്ഞാനം എന്നത് താഴപ്പറയുന്നവ ഉൾപ്പെടുന്ന വിശദമായ ശാഖകൾ ഉൾക്കൊള്ളുന്നതാണ്.   
*  അനുരൂപവത്കരണം  വിശദമാക്കുന്ന ജീവിത പ്രക്രിയ.
* ജൈവ വിതരണവും ജൈവ സമൃദ്ധിയും.
* ജീവജാലങ്ങൾ മുഖേനയുള്ള ദ്രവ്യ ഊർജ്ജ സ്ഥാനാന്തരങ്ങൾ.
* പരസ്പരവും ചുറ്റു പാടുകളുമായും പ്രതികരിക്കുന്ന സസ്യങ്ങളും ജന്തുക്കളും അടങ്ങുന്ന പരിതഃസ്ഥിതിയുടെ വളർച്ചയും നിരക്കും.
* ജൈവവൈവിധ്യ സമൃദ്ധിയും വിതരണവും 

## അവലംബം


വർഗ്ഗം:ശാസ്ത്രം
വർഗ്ഗം:പരിസ്ഥിതി
വർഗ്ഗം:ആവാസം
വർഗ്ഗം:ആവാസവിജ്ഞാനം